Rasulullah SAW telah mengangkat para sahabat-sahabat terkemuka untuk menulis wahyu Al-Qur’an, yaitu: Ali, Muawiyah, Ubai bin K’ab dan Zaid bin Tsabit, jika ayat turun Nabi memerintahkan mereka untuk menulis dan menunjukan tempat ayat tersebut dalam surah, sehingga penulisan pada lembar itu membantu penghafalan di dalam hati. Sebagian sahabat menuliskan Al-Qur’an yang turun itu atas kemauan sendiri, tanpa diperintahkan oleh Nabi. Allah menurunkan Al-Qur’an  kepada Nabi yang Ummi (tidak bisa baca-tulis) dan diutus di kalangan orang-orang yang Ummi. lantaran itu perhatian Nabi hanyalah menghafal dan menghayati agar beliau dapat menguasai Al-Qur’an yang diturunkan. Rasulullah sangat menyukai wahyu, beliau senantiasa selalu merindukan turunnya wahyu-wahyu dari Allah kemudian menghafal dan memahaminya.


Dalêm agamè Islam bocah yatim ngêdapêt bêgono banyak kêistimèwaan. Adè bêjibun manpaat amè kêutamèan nyantunin bocah yatim nyang bisè ngêdatêngin bêrkah buat kêidupan kitè. Bocah yatim punyè posisi yang istimèwa dalêm Islam. Liwat pirman-Nyè dalêm Al-Qur'an, Allah nyuruh hamba-Nyè buat ngopènin bocah yatim dêngan sêbaèk-baèknyè. Ênliah bêbêrapè kêutamèan nyang bakal didapêtin orang-orang nyang nyintèin bocah yatim. Pêrtamè, ngêraih pêluang jadi têmên Rasulullah di sorga. Kêduè, pêngasuh bocah yatim dijamin masup sorga. Kêtigè, ngêdapêt prèdikat abror (solèh atau taat kêpadè Allah). Kêêmpat, mêrolèh pêrtolongan dari Allah. Kêlimè, ngindarin dari sèksa akhèrat. Kêênêm, inpèstasi amal buat akhèrat. Ntulah kêutamèan nyantunin bocah yatim.


Kalo kite mampir ke sekola-sekola bocah nih ye, pasti suka nempo jajanan atu eni. Care masaknye digulung-gulung pake tusuk sate eni namenye telor gulung. Jajanan eni didemenin banget ama bocah-bocah karne hargenye nyang mure ama bikin ketagihan pas gegaresinnye. Kite mah nyang anak tahun 90-an gegares eni jajanan bise sambil nostalgia pas jaman-jaman kite sekola dulu. Bedanye, karang mah telor gulung udeh banyak variasinye, ade tambaan sosis, baso, bihun, ama banyak lagi tambaan nyang bikinnye digulung bareng telor. Bukan cuman bocah-bocah aje nyang demen, orang gede ge demen ama eni jajanan. Bahan dasarnye nyang simpel, tibang telor ama garem cocok buat dibikin dewek di rume.


Ngolah bahan gegares nyang udeh basi bise jadi cemilan ntuh gampang banget. Kite kagak usah nyari orang laen buat ngabisin lauk kite. Tapi, kagak semue lauk bise dijadiin olahan. Adonan di marih make nasi nyang udeh basi. Asil cemilannye slalu ade pas lebaran di rumeh orang betawi. Nasi basi kagak useh kite empanin ke ayam biar kite lage nyang gares. Nasi nyang udeh basi di jemur dulu di bawah panas matahari. Kagak hanye nasi, ditambah bumbu ye. Bumbunye cume bawang putih, trasi, garam, dan lade. Trus diadonin dan terakhir tinggal goreng di minyak panas. Kite nyebutnye rengginang nyang kalo digadoin bunyinye krenyes-krenyes dan laku dipasaran.


Tumbuhan sawi ijo atau sêring dikênal amè disêbut jugè dêngan caisin mêrupakan salèh atu jênis sayuran nyang banyak dikonsumsi di Indonèsia. Salèh atu paktor pênting nyang bakal nêntuin cakêp atau kagaknyè tanêman sawi adalah prosès pêmilihan bênih nyang têpat. Ngêmilih bênih nyang baèk puguhnyè bakal ngêgampangin êlu dalêm nanêm amè miarè tanêman sawi, sêrtè bakal ngêgampangin êlu pêranti ngêdapêtin hasil nyang baèk amè maksimal nantinyè. Bênih sawi nyang baèk tumannyah punyè bêntuk nyang bulêt dêngan ukuran kêcit, warnè kulit bibit cokêlat kêitêman, sêdikit kêras, amè pêrmukèannyè licin mêngkêrèlèp. Êlu bisè ngêdapêtin bibit ntu di toko tanêman atau toko pêrtanian. Umumnyè buat saban atu hèktar lahan, dibutuhin sêkitar 750 gram bibit sawi.


Wayah êlu amè pasangan bêkomitmên dalêm ngêjalanin hubungan, bêarti êlu amè pasangan siap nêrimè kêadèan amè situasi apè ajè, baèk dalêm kêadèan sênêng atau sulit. Kalo êlu amè pasangan lagi ngêmilikin konplik, tumanin buat nyêlêsèinnyè dêngan baèk amè dalêm kêadèan antêng. Usahèin buat kagak gêgêrawakan amè nuduh atu samè laèn, apèlagi bêrkatè kasar. Êlu amè pasangan jugè kudu bisè nêrimè kritik, kagak kêras kêpalè, saling ngêmaapin, amè bêkêrjè samè buat nêmuin solusi têrbaèk bagi masalèh nyang lagi diadêpin. Buat ngêcapèi kêstabilan dalêm sêbuah hubungan èmang dibutuhin waktu nyang kagak sêbêntar amè usahè nyang kagak gampang. Tapi, sêlamè êlu amè pasangan bêrpêgang têguh padè arti komitmên, bêrbagè kêsulitan amè hambatan bisè diadêpin dêngan baèk dêmi ngêcapèi tujuan barêng.


Cara nanem hydroponik tuh banyak juga manfaatnye, selaen bisa gunain lahan nyang sempit jadi berguna kite juga bisa irit. Kan kalo tanemannye udeh bisa dipanen kite bisa konsumsi trus juga bibit nyang dibeli juga kaga mahal tapi dapetnye sekean-keanan. Lagian nanem pake metode hydroponik juga lebih sehat soalnye kalo kite beli sayur di pasar kan belom tentu bebas dari peptisida. Kalo nanem sendiri kan kite tau bahan apa aje nyang dipake tuh sayur ampe jadi kite makan. Bisa jadi lahan bisnis baru karna kalo hasil panennya kebanyakan kan sisanye kite bisa jual. Trus lumanyan juga kite jadi lebih produktif karna ada kegiatan nyang kaga ngerepotin banget.


Mungkin bisa dikatakan lagu yang saya usung disini bukanlah murni lagu daerah dimana saya tinggal, tapi bisa dikatakan lagu ini merupaka lagu yang memiliki kebudayaan yang erat kaitannya dengan kebudayaan tempat saya tinggal. Yakni Cindai. Alasannya sederhana. Musik Cindai memiliki makna menarik di dalamnya. Cindai sendiri artinya kain selendang yang dipakai seorang gadis dalam pernikahan. Namun ceritanya ia kehilangan Cindai nya dan berusaha mencarinya. Pemakaian kosakata Melayu yang kental membuat lagu ini memiliki identitas Melayu yang kentara walau ia bukanlah lagu daerah. Ditambah lagi suara Siti Nurhaliza yang menggugah telinga yang mendengarnya dan juga alunan musik yang dihasilkan oleh akordion yang nampaknya menjadi instrumen wajib musik Melayu modern semakin membuat lagu ini begitu melekat di hati sehingga saya pun enggan bosan menyanyikannya.


Siaran komersial radio mulai dilakukan pada 1920-an, dengan populernye pesawat radio, terutama di Eropa, dan Amerika Serikat. Selain siaran komersial, siaran titik-ke-titik (point-to-point), termasuk telepon dan siaran ulang program radio, menjadi populer pada dekade 1920-an dan 1930-an. Penggunaan radio dalam masa sebelum perang ntu adalah untuk mengembangan pendeteksian, dan pelokasian pesawat, dan kapal dengan menggunakannye radar. Sekarang, terdapat seabrek kegunaan dari gelombang radio, termasuk jaringan nirkabel, komunikasi segala jenis, dan juga penyiaran komersial radio. Pada masa Perang Dunia II, radio digunakan untuk memberikan perintah dan berkomunikasi antara Angkatan Darat dan Angkatan Laut; Jerman menggunakan komunikasi radio untuk mengirim pesan diplomatik saat kabel bawah lautnye dipotong oleh Britania Raya. Selain ntu, Amerika Serikat juga menyampaikan Program 14 dari Presiden Woodrow Wilson kepada Jerman melalui radio ketika perang.


Hal nyang harus diinget banget tuh di atas gunung jangan ampe kite ngelakuin hal-hal nyang kaga bener. Apalagi buat pasangan anak muda nyang niat pacaran, jangan pernah kepikiran ampe zinah di utan. Pan kite tau utan tuh saranngnye mahkluk gaib, emang mao kite nanti kaga selamet. Udeh banyak cerita orang nyany celaka karna ngelakuim zinah di atas gunung. Mereka pada kaga takut padahal kalo die tau mah banyak nyang ngeliat kan kelakuan bejatnye. Kaga dikit orang nyang ngelakuin itu tuh jadi gila nanti pas pulang atau nanti bakalan celaka. Namanye perbuatan kaga bener ya, di mana juga kaga ade nyang suka.


Kominfo pêr 2 Nopèmbêr 2022 udèh ngêlakuin migrasi tipi analog kê digital sêcarè kêsêluruhan. Dêngan adènyè migrasi ntu, pêranti nyaksiin tipi digital dibutuhin sèt top box (STB) DVB-T2. Tapi, kagak sêmuè tipi pêrlu masang STB. Tibang tipi analog amè bêlon DVB-T2 nyang butuh dipasang STB. Sêlaèn ntu, adè carè laèn pêranti nyaksiin siaran tipi digital tanpè ngêgunèin STB, yakni ngêgunèin tipi dêngan pitur DVB-T2. Pitur DVB-T2 êni tumannyè dimilikin tipi nyang udèh digital. Buat ngêtauin tipi di rumèh êlu dibêkêlin pitur DVB-T2 atau kagak, êlu bisè ngêcèk dèwèk. Carènyè, saba halaman rêsmi Kominfo, yakni https://siarandigital.kominfo.go.id/. Abis ntu pilih mènu “Pêrangkat TV Digital”. Sêlanjutnyè têkên “Pilih Katêgori”. Pilih “Tèlèvisi”. Têrakhir, masupin mèrêk amè tipê tipi êlu.


Kalo mao bertahan idup di gunung sebenernye kaga repot, nyang penting nerimain. Kalo diajak naek gunung masih gampang ngeluh trus mao apa-apa repot mending pikirin lagi dah. Kan kalo naek gunung kaga mungkin ye sendirian, kudu berkelompok biar aman. Nah, biar aman kite juga saling kerja sama buat saling bantu satu sama laen. Kalo salah satunye udeh repot aja, kaga mao ini kaga mao itu yaudah dah nanti bakalan repot kedepannya. Bukannye malah ngeringanin beban, nanti malah nyusain temen sekelompok. Jadi dipikirin lagi, kalo naek gunung jangan egois dah kudu tau kemampuan diri kite dulu mampu apa kaga buat ngadepin konsekuensi nyang ada.


Pas empok aye SD, die lumayan aktif ikutin ekskul tari daerah atau tradisional. Nah salah satunye entu "Tari Saman". Pas udeh lulus SD dan masuk ke SMP, die pun ikutan ekskul Tari Saman. Elu tau entu tarian daerah kan? Nah katenye Tari Saman entu tarian daerah yang asalnye dari Daerah Istimewa Aceh yang beken pade dalem negeri, pun di negeri laen. Enih tarian umumnye dilaksanain oleh beberape orang penari yang cara lakuinnye entu secara kombinasi gerakan duduk dan setengah berdiri. Para penari Saman juga biasanye sekalia nyanyi pas lagi nari. Nah entu die tentang Tari Saman yang merupakan salah satu tarian daerah.


Delvano Adhitama entu mahasiswa jurusan Arsitektur di suatu Perguruan Tinggi Negeri yang top di negaranye. Nah walaupun jarak antara rumah dan kampusnye entu kagak terlalu jauh, tapi pas udeh semester sibuk kayak saat enih Delvano udeh semester 5, die pun akhirnye ngekos. Nah pas lagi bulan puasa, die puasa di kosannye karena belom libur. Nah pas udeh libur, die pun langsung gas balik ke rumahnye pas lebaran udeh menjelang 3 hari lagi. Pas sampe rumah die pun disambut bener sama enyak, babeh, dan adek-adeknye. Mereka pun selalu sahur dan buka puasa bareng. Pas udeh 3 hari berlalu, lebaran pun tiba. Lebaran entu merupakan salah satu upacara keagamaan yang namanye Idul Fitri, Nah pade saat entu hari upacara keagamaan, orang Islam salat Idul Fitri.


Elu udeh pernah denger alat musik tradisional dari Sumatera Utara? Tau gordang kagak? Nah katenye, ade beragam alat musik tradisional yang bisa dimaenin secara individual atau sendiri dan ade juga yang dimaenin secara tim di Sumatera Utara. Gordang entu katenye salah satu contoh alat musik tradisional dari provinsi Sumatera Utara. Entu alat musik tradisional yang namenye gordang jadi alat musik tradisionalnye Batak Toba yang bentuknye kayak gendang dan cara makenye entu dipukul. Kagak gordang aje, ade juga yang namenye garantung, faritia, hapetan, dan ade laennye lagi. Nah entu die alat musik tradisional dari Sumatera Utara. Kalo alat musik tradisional dari asalnye elu ape aje? Tau kagak?


Pas sekolah makin tau tuh beragam macem senjata tradisional, karna waktu itu disuruh tuh cari macem-macem senjata tradisional. Terus aye juga disuruh jelasin tuh dari mana aja asalnya, bentuknye, ama ciri khasnya apa aja. Emanga ade beberapa tuh senjata nyang sama, terus pas aye cari tuh teryata banyak banget macem-macemnye. Kegunaanye juga beda-beda, ada nyang digunain sehari-hari, ade nyang dipake buat ritual adat doang, ya masih banyak lagi nyang laennya. Karena pelajaran itu tuh aye jadi tau macem-macem senjata tradisional nyang ada di Indonesia. Dari situ juga banyak tuh ragam dan bentuk kebudayaan nyang ada. Kaga cuma lag, pakean, ama kesenian, teryata senjata tradisional juga ada.


Laptop punya prosesor yang kenceng, VGA diskrit, ama RAM yang gede, jadi kudu dibekelin pendingin yang mantep juga biar kagak cepet panas. Laptop ditaroin dua kipas yang masing-masing ditaro di prosesor ama VGA. Kalo notebook sekarang udah kagak ditaroin kipas, makanya ngaruh juga ama bentukannya yang tipis. Cuman, laptop yang kerjanya lebih berat dibanding notebook punya batre yang daya tahannya kagak sekuat notebook. Notebook emang difokusin di daya tahan batrenya. Prosesor yang dipake juga ngaruhin notebook jadi lebih hemat, nyalanya jadi lebih lama. Dari bentuk ama isi yang laen, laptop ama notebook harganya juga pasti laen. Gara-gara kualitasnya yang tinggi dibanding notebook, laptop harganya lebih tinggi juga. Jadi, laptop ini cocok buat orang yang gaweannya berat buat ngandelin mesin. Kalo notebook cocok buat pelajar atawan pegawe yang gaweannya enteng.


Berhubung muda-mudi jaman karang lebih demen kongko bari ngopi, jadi kagak heran kalo minuman tradisional banyak nyang kagak laku. Bahayanye, ntu minuman khas bisa jadi langka malah punah. Nah, enih nih kejadian ame minuman khas Betawi nyang namanye aer manis. Kalo sekilas, orang keknya bakal ngira aer manis ituh teh, padahal, mah, beda. Emang, sih, warnanye mirip bangat. Tapi, aer manis dari rebusan aer, sereh, ame daun jeruk. Kalo pengen lebih berasa, bisa ditambah apel ijo ame pacar cina. Dari komposisinye aje, keliatan lebih sehat aer manis daripada teh manis, ye? Nah, makanye, kalo ada tamu, sebelom die jojogan di rumah ente, angsrongin noh aer manis. Dijamin, betah pol gibahnye.


Wedang jahe ntu minuman merupakan salah satu khas Indonesia yang biasanye dijadiin gacoan saat cuaca dingin atau badan lagi gaenak. Ntu minuman kudu dikokop saat anget-angetnye, sehingga ntu minuman sangat cocok dah diminum di musim hujan seperti ini. Caranye ngebuat ntu minuman menurut resep cukup gampil, siapin aje bahan-bahanye yang utama jahe, terus sereh, biji cengkeh, kayu manis, dan air. Selanjutnye guyur aer ke panci, terus nyalain dah ntu kompor api sedeng aje, masukkin dah ntu bahan-bahan, bahannye cukup dibersihin aje abis ntu dipotong kecil-kecil dah, tunggu airnye ngegolak, cemplungin bahan, rebus dah sampe ntu air berubah warna sama mendidih, kalo udeh mateng matiin kompor, siapin gelas, guyur ntu minuman ke gelas pake saringan biar bahan2nye gausah ikutan nyemplung ke gelas, minum deh selagi anget.


Ngêjadi pastor bukanlah pêrjalanan gampang. Ngêjadi pastor bêarti kudu idup dalêm kêsêdêrhanèan, kêtaatan, amè nyêrahin sêluruh idupnyè buat ngêlayanin Tuhan. Pêndidikan awal ngêjadi pastor dimulè amè pêndidikan di institusi pêndidikan dasar bagi parè calon pastor bêrnamè sêminari. Pêndidikan sêminari biasè ditêmpuh dalêm waktu êmpat taun, dimulè wayah sêorang lanang bêrusiè sêtarè kêlas 3 SMP dan lulus padè 3 SMA. Lulus dari sêminari, barulah siswè ntu bisè ngêlanjutin pêndidikan lêbih tinggi buat ngêjadi seorang fratêr atau calon pastor. Jênjang pêndidikan êni ngêwajibin sêsêorang buat nêmpuh studi pilsapat amè tèologia. Lulus dari jênjang pêdidikan ngênêngèh êni dibutuhin waktu bêtaun-taun buat ngêjadi pastor. Karna lamènyè périodê pêndidikan, puguh dibutuhin komitmên buat ngêmulè amè nyêlêsèin sêmuènyè.


Kopi jahe Betawi atau orang Betawi nyebutnye zanzabil, ntu minuman nyang biasenye disajiin pas lagi ade acare muludan. Kopi jahe Betawi make rempah-rempah biar kaga terlalu pait. Buat orang-orang Betawi keturunan Arab Pekojan, kopi jahe biasenye disajiin buat pelengkap hidangan nasi kebuli. Selaen ntu, minuman khas Betawi eni juga sering jadi hidangan pas acare di malem ari. Rempah-rempah nyang ade di dalem kopi jahe Betawi bise ngangetin awak pas cuaca terase dingin di malem ari. Ada ge rempah-rempah nyang dipake buat bikin kopi jahe Betawi ade jahe merah, cengkeh, kapulage, kayu manis, ama daon pandan. Kopi jahe Betawi disajiin bareng campuran susu kentel manis ama gula pasir buat orang nyang demen rase manis.


Karena aye udeh sering tuh nyang namanye olahraga, jadi kalo kaga olahraga seminggu aje badan tuh rasanye kaga enak. Pernah tuh, waktu itu aye pan sakit trus mesti haris istirahat dalem jangka waktu nyang lama, nah selama itu tuh badan pada sakit semua. Soalnye badan nyang biasanye dipake buat olahraga trus juga ngelakuin kegiatan, ini kaga sama sekali. Ya otomatis kaget lah, akhirnye ampe pegel-pegel juga. Abis kan kaga nisa dipaksain juga karna badan juga mesti istirahat karna kondisinye lagi drop. Nah, pas mulai olahraga lagi agak kagok juga tuh karna badan biasanye tiduran ini mulai balik olahraga lagi jadi butuh penyesuaian lah.


Pendapatan sampingan untuk memenuhi berbagai kebutuhan sehari-hari diperlukan sekali saat ini, karena kebutuhan hidup makin mahal aje. Kite bisa mencoba usaha rumahan yang lagi trend, dan dapat menjadi pilihanmu dalam mencari keuntungan. Selain waktu kerjanye yang lebih fleksibel, bisnis rumahan juga kagak membutuhkan bejibun modal. Meski minim modal, kagak berarti keuntungannye sedikit pula. Jika produk, dan jasa yang ditawarkan cukup berkualitas, dan memuaskan, tentu keuntungan besar pun bisa didapatkan. Membangun usaha rumahan tentunye bisa memberikan seabrek manfaat untukmu. Dengan membuat usaha rumahan, kagak diperlukan kebutuhan menyewa ruko. Dengan judul usaha rumahan, kite juga akan menjalankan semuanye ntu dari rumah. Kite hanya perlu menyesuaikan kebutuhan usahanye.


Aye pernah punya ponsel iPhone. Pertama kalinye aye beli ponsel iPhone entu pas jamannye iPhone 5. Pas entu, aye pengen keluar dari sekolahnye aye. Tapi babehnye aye ngebujuk aye buat tetep sekolah di entu tempat. Akhirnye babehnye aye nyogok aye pake benda kebutuhan yang pas entu masih eksklusif, ya entu ponsel iPhone 5. Pas entu, ponsel iPhone masih jarang dipake orang. Aye pun tau kalo kameranye ponsel iPhone entu cakep bener, natural. Jadilah aye mau disogok pake ponsel iPhone. Nah, pas besokannye aye pun beli ponsel iPhone. Abis beli ponsel iPhone, aye pun beli case-nye bareng empok aye. Udeh deh aye yang emang hobi selfie, makin demen selfie.


Taun êni memasuki taun kelima Samara jadi anak kos-kosan. Tetapi, ketenangan amè ketentraman nyang Samara rasakan kagak berlangsung lama sejak diè punya têtanggè baru. Bêbêrapè waktu lalu, têmên kos sebelah kamar nyang namanya Nana, pindah ke rumèh keluarganya, padahal Samara udèh lumayan akrab dêngan diè. Seringnya, wayah diè masak, diè bagi makanannya ke kamar Samara jugè. Baru selang dua hari kamar Nana kosong, penghuni baru kamar datang. Samara tau adè têtanggè baru karna wayah diè memindahkan barang-barangnya betul-betul berisik. Tetapi, dimaklumi aja, kan diè lagi beres-beres kamar baru. Keesokan harinya, kamar ntu berisik lagi. Bukan suara barang-barang nyang dipindahkan, tetapi suara orang nyang berbicara. Parahnya mereka berbicara seperti orang sekampung. Samara maklumi lagi karna mereka baru pindahan, jadi pasti têmên-têmên amè keluarganya datang buat mengantar. Bêbêrapè hari berlalu, kamar ntu tetap saja berisik, mulè dari pagi hingga malam hari. Hingga suatu hari bapak kosan bercerita kalo diè udèh menegur têtanggè baru ntu. Hasilnya, kamar ntu sedikit lêbih tenang.


Salèh atu lumpia lêgèndaris di Sêmarang adalah Lumpia Gang Lombok. Lumpia êni mêrupakan pêlopor lumpia di Sêmarang. Bangunannyè kagak mêgah, di pojok sisi jalan, bêsêbêlahan amè Kêlêntèng Tay Kak Siè. Mulènyè, warung bêrukuran 3x4 mètêr êni didiriin olèh pasangan Tjoa Thay Joe dari Tiongkok amè Mbok Wasih dari Sêmarang. Pêrpaduan olahan dari Tionghoa amè Jawa ntu akhirnyè ngasilin lumpia nyang khas dan bêrtahan hinggè karang. Ciri khas laèn dari Lumpia Gang Lombok êni adalah saos kêntêl manis nyang dikêjè dari pati singkong. Saos êni bisè jadi pilihan nikmatin lumpia sêlaèn cabè rawit. Daon sêladè amè daon bawang jugè bisè disantêp barêng lumpia êni. Pênasaran amè rasè lumpia êni? Gidah mampir kê Gang Lombok Nomor 11, Sêmarang, dan rasèin dèwèk kêsêdêpannyè.


Pas hari H pertandingan kite tuh sebenernye udeh takut karna nyang menng dia adu hari itu juga, awalnye kite mikir ya buat sekali menang aja udeh bersyukur. Kite mikir begitu tuh karna pas kite liat lawan-lawannye tuh kaya jago-jago banget, udeh gitu dari segi gede badan kayanya si kite kebanting. Tapi, kaga nyangka pas maen di pertandingan pertama kite menang, trus lanjut ke pertandingan berikutnya. Di situ kite masih punya banyak tenaga tuh, trus juga masih kuat ngelagain teryata yang maen kaga sejago itu juga. Ampe akhirnye kite bisa sampe di babak final tuh bener-bener kaga nyangka banget, tapi kite rada kualahan juga karna udeh mulai ngos-ngosan tuh di babak semi final. Tapi, akhirnye kite sampe juga ke final walaupun kaga juara 1.


Gereja merupakan tempat ibadahnye umat Kristian. Kata gereja ntu sendiri berasal dari bahasa Yunani, yakni “Ekklesia” yang berarti perkumpulan atau orang-orang yang dipanggil keluar. Penggunaannye ntu salib pada bagian luar ntu bangunan menjadi ciri utama yang sangat khas dari sebuah gereja. Selain ntu, gereja tradisional biasanye memiliki sebuah kubah atau menara pada bagian atas bagunannye. Sedangkan pada gereja yang lebih modern biasanye memiliki variasi tata letak dan arsitektur. Sejarah gereja di Indonesia kagak terlepas dari pengaruh bangsa Belanda. Gereja Protestan di Indonesia berkembang pesat dalam pengawasan dan tanggung jawab VOC pada masa kolonial Belanda. Bagi pemerintah Belanda, bangunannye gereja pada masa ntu sangatlah istimewa. Dapat dikatakannye bahwa jemaat Indonesia merupakan perwujudan jemaat Belanda dengan ajaran Calvinis. Indonesia sendiri memiliki beberapa gereja Protestan bersejarah yang cukup terkenal, ya ntu ; Gereja Protestan di Maluku, Gereja Protestan di Ternate dan Tidore, Gereja Protestan di Sulawesi Utara, Gereja Protestan Injili di Minahasa, dan Gereja Protestan di Sangir Talaud.


Tapi sekarang saluran tipi juga kaga bagus si, masa sinetron udeh ngajarin cinta-cintaan. Harusnya ada gitu stasiun tipi Indonesia nyang bikin saluran khusus buat anak-anak, jadi enak anak punya tontonan sendiri. Kaya kalo kite pake tipi kabel gitu, ada saluran sendiri buat bayi, ada buat balita, ada juga buat anak-anak. Sekarang kite liat juga saluran kaga ada pisan nyang mendidik, sedihnye lagi kartun dari Indonesia aja diterbitinnye ama orang luar negeri. Saluran tipi bukan banyakin saluran edukasi, malah banyakin berita gosip. Ayok apa ayo generasi muda nih, kite bangun lagi pertelevisian supaya mutunye tuh bagus gitu, nyang ditonton juga bermanfaat gitu kadi kite kaga perlu was-was lagi ama tontonan anak.


Bentar lagi bulan puasa. Ingetnya buka puasa pake kolek. Nah, ayok kita coba bikin kolek. Awalnya, kita siapin bahannya dulu. Ada pisang, ubi, bua atep, pacar cina, santen, gula merah, ama ditambahin daon pandan. Pisangnya boleh apa aja, tapi biasanya yang pas pisang uli atawa pisang raja. Buat ubinya juga bisa ubi ungu, cuma jarang, sih yang pake ubi ungu. Yaudah, ayo langsung coba bikin, dah. Pertama-tama, kita potong pisang. Kalo pisang uli yang sedeng, bisa dipotong enem atawa delapan bagian. Pokoknya pas dimasak kagak ancur. Terus, kita potong ubi kecil-kecil, kayak dadu. Biar nanti, bentuknya seragem kayak pacar cina. Kita didihin aer, terus masukin ubi dulu, ya. Soalnya ubi ini lebih keras dari bahan yang laen. Lanjut, kita masukkin bua atep, terus pacar cina ama pisang. Kalo udah pada mateng, kita masukkin gula merah ama daon pandan. Kalo gula merahnya udah cair, kita taroin santen. Aduk-aduk sebentar, terus matiin kompornya. Kita aurin secuil garem biar gurih. Kolek udah siap disantap, dah.


Selaen sepeda, motor, trus ada lagi nih mobil nyang ngeluarin mobil listrik. Mana bentuknye juga kecil gitu pas dah buat di bawa ama ibu-ibu mah. Warnanyr juga lucu-lucu, ya meskipun kecil juga harga mah masih ratusan juga, itu juga belon ama alat buat ngecasnye. Sebenernya mah ngeluarin duitnye sama, cuma pas di awal doang, buat dipake sehari-hari tuh emang bener irit banget. Tapi, aye yakin lama-lama mobil listrik tuh makin banyak dipake karna udeh pada kaga kuat ama harga bensin nyang mahal, apalagi tinggal di Jakarta pan pasti kena macet. Udeh gitu mobil listrik keluaran wuling ini tuh mobilnya ramping-ramping jadi cocok dah buat emak-emak nganyer sekolah anak.


Tari topèng Bêtawi adalah salèh atu tarian adat masarakat Bêtawi. Tari topèng Bêtawi êni ngusung tèma nandakan nyang dikombinasiin dari lêlakon, lawakan, musik, amè nyanyian. Gerakan tari topèng Bêtawi ngandêlin kêtahanan kaki. Nyang nandak bakal nurunin awak ampè kaki nopang awaknyè. Nyang nandak kudu luwês wayah mutêr bagian lêngên di bêbêrapè bagian gêrakannyè. Nyang nandak jugè ngègol-ngègolin bagian pinggul nyang bisè nimbulin gêgêrawakan atau siulan dari pênonton. Sêlaèn ntu, gêrakan laènnyè adalah goyang, gibang, pablang, kèwèr, amè laèn-laèn. Tarian nyang dikênalin amè Mak Kinang amè Kong Djioèn padè 1918 êni biasènyè ditampilin sêbagè hiburan padè acarè kayak hajatan pêrkawinan, tasyakuran sunatan, amè laènnyè.


Bagi ênyak nyang punyè bocah balita, BabyBus mungkin udèh kagak asing lagi. Tontonan di YouTube dêngan tokoh utamè pandè êni jugè adè gim èdukatipnyè, loh. Dêngan bêrbagè macêm pilihan gim, ênyak bisè ngêmilih tèma nyang lagi didêmênin amè bocah. Dalêm Baby Panda’s Town, bocah bisè bêrmaèn pêran ngêjadi dêlapan propèsi pilihan, yakni pramugari atau pramugara, koki, guru, arkèolog, astronot, polisi, pêgawè pêmadêm kêbakaran, amè doktêr. Bocah lanang bakal dêmênin gim ngêjadi polisi, di gim êni bocah dimintè bêpatroli di mol sêrtè nangkêp maling. Bagi bocah wadon, nyiapin kuè amè kupi buat pênumpang pêsawat bakal amat nyênêngin! Gim bocah èdukatip êni ditujuin pêranti bocah usiè tigè taun kê atas. Wayah bocah bosên nonton Baby Panda’s Town, bisè dicobè maènin gimnyè nih.


Sêbagè makhluk sosial, udèh sêkudunyè êlu ngêjalanin hubungan nyang baèk amè dêkêt dêngan têtanggè nyang adè di sêkitar rumèhlu amè lingkungan têmpat êlu tinggal. Kagak adè nyang ngarêpinlu buat mênêng ajè, tapi êlu jugè kudu ngêhormatin aturan dasar têrtêntu wayah ngêjè kêbangêtan banyak suarè. Jangan pêrnèh ngêjè kêbisingan nyang ngêganggu têtanggè sêkitar rumèh. Bêrikutnyè, têtanggè nyang baèk adalah orang nyang ngêrawat bagian luar rumèh amè halaman rumput kê tingkat nyang samè dêngan lingkungan laènnyè. Pastiin pu'un, sêmak, amè èlêmèn laènnyè kagak ngêrambèt kê halaman têtanggèlu. Hindarin jugè naro kêndarèan miliklu sêcarè sêmbarangan di dêkêt rumèh têtanggèlu. Sêlanjutnyè, êlu mungkin dêmên ngadèin acarè di rumèhlu. Ntu mêrupakan hal baèk sêlamè êlu kagak ngêganggu atau nyusèhin têtanggèlu.


Jualan di online tuh awal-awal emang kaga seindah nyang dibanyangkan. Orang kan pasti liatnye tuh dagang di toko online mah pasti laku aja ye, cuma kaga langsung begitu, butuh waktu lumanyan lama supaya orang-orang tuh tau ape si produk nyang kite jual. Kite harus beda dari barang-barang jualan nyang di jual orang laen. Trus kite juga harus bangun citra nyang bae tuh biar orang-orang pada percaya mao beli di kite. Ya waktunye juga kaga cepet, butuh proses ama rejeki-rejekian dah emangnya. Emang kudu sabar ama telaten buat kite wujudin kemauan kite, kaya orang tua aye aje butuh waktu belasan tau tuh.


Tiap orang entu pastinye punya jenis badogan yang disukain dan dibencinye kan? Nah biasanye, kalo badogan yang disukain entu yang sesuai seleranye. Sementara kalo yang dibenci, biasanye yang kagak sesuai seleranye. Atau ada juga orang yang nyukain badogan karena banyak manfaatnye dan benci sama badogan yang banyak bahayanye? Mungkin iye, mungkin kagak. Kalo aye soalnye berdasarkan selera hehe. Nah selera aye itu, badogan yang bumbunye kagak terlalu kuat, badogan yang rasanye sederhana, badogan yang baunye kagak nyenget, dan ada rasa micinnye ehehe. Sedangkan badogan yang biasanye aye kagak suka entu biasanye badogan yang banyak bumbu, rasanye terlalu gimane gitu, dan baunye juga nyenget. Kalo elu makanan yang disukain dan dibencinye ape?


Sêbuah rumèh adat di Kabupatèn Mamasa, Propinsi Sulawèsi Barat, bêrnamè banua layuk. Pêmbangunan rumèh adat êni ngêliwatin tigè tahap. Tahap pêrtamè, ngêbangun bagian rumèh paling bawèh dêngan tiang-tiang pèrtikal amè dirosain balok-balok horijontal nyang radè tinggi dari tanèh. Soalnyè bagian êni bakal dijadiin têmpat ngurung kêbo wayah malêm. Tahap kêduè, ngêbangun badan rumèh di atas bangunan dasar êmpat pêrsêgi panjang dêngan ubinnyè. Ramuan kayu amè papan dihubungin dêngan saling kait-kaitan sêcarè rosa tanpè paku modèrn. Tahap kêtigè, ngêbangun bagian paling atas, yakni atêp dêngan pênonjolan kê dêpan amè kê bêlakang nyang cukup panjang, ngêjè rumèh adat banua layuk kêliatan kayak pêrahu tradisonal di atas pêgunungan. Atêp rumèh adat banua layuk dikêjè dari alang-alang atau sirap lokal nyang têbêl amè kasap.


Terakhir kita ngomong soal olahraga yang enteng aja, olahraga gerak jalan. Olahraga ini emang kagak ada di satu ekskul kusus, tapi sering diadain di satu ekskul di sekolah, ekskul pramuka. Pramuka di sekolah sering diminta ngewakilin lomba gerak jalan bareng sekolah-sekolah laen. Tiap sekolah ngirim dua regu, satu regu dari wadon, satu regunya dari bujang. Tiap regu itu ada lima ampe lapan orang. Walopun keliatannya cuma jalan rame-rame gitu, olahraga ini dilakuin kudu tertib ama kompak, kagak sembarangan jalan. Tiap kelompok yang ikut gerak jalan ini kudu pake seragem ama kuat jalan jauh. Kagak harus cepet, tapi kudu bisa sampe di garis akhir. Gerak jalan ini ngelatih kekuatan kaki ama kefokusan, soalnya jalan kaki yang keliatannya kagak nyampe-nyampe itu bikin bosen ama ngilangin fokus.


Jaman sekarang mah ude serba gampang, kalo mau mesen hotel mah ga usah repot dateng ke hotelnye, kite bisa pesen make situs nyang nemenye traveloka, nah caranye kite mesti punye aplikasinye di hpnye, abis ntu kite masukin dah data pribadi kite, supaye akun kite kesimpen, terus pencet dah tuh pilihan hotel, terus pilih kota tujuannya, abis ntu masukin dah tanggal kite mau nginep, same jumlah orang nyang mau nginep, ambis ntu klik dah tuh tombol cari, nah ntar keluar dah pilihan hotelnye ame harganye, pilih dah nyang sesuai ame kantong elu, nah biasanye di traveloka ude ade nyang namenye filter, jadi elu bisa pilih hotel bintang berape, sama fasilitas nyang elu pengenin, abis lu pilih lanjut ke pembayaran, bisa lewat transfer atawa bayar langsung pas elu check in dihotelnye


Stik golêp kêbagi ngêjadi bêbêrapè jênis. Sêmuè jênis ntu punyè kêunikannyè dèwèk. Pêrtamè, driver. Driver ngêjadi jênis stik golêp nyang bakal digunèin pêrtamè kali wayah pêmaèn ngêlakuin tee-off. Hal ntu ngêjè stik driver banyak digunèin buat kêpêrluan pukulan jarak jauh. Kêduè, fairway good. Umumnyè, stik êni dipakè buat kêduè kalinyè abis pukulan pêrtamè bêrhasil dilayangin ama driver. Kêtigè, hybrid. Mirip amè driver, hybrid ngêjadi salah atu jênis stik golêp nyang banyak digunèin buat pukulan jarak jauh. Kêêmpat, irons. Umumnyè, irons digunèin buat kêpêrluan pukulan jarak mênêngèh, tapi kagak sêjauh fairway wood. Kêlimè, wedge. Wedge sêcarè khusus digunèin buat bêrbagè pukulan jarak pèndèk. Ntulah bêbêrapè jênis stik golêp nyang wajib dikêtauin. Padè dasarnyè, pênggunèan stik golêp ntu dibèdain atas tujuan pênggunèannyè.


Adam Osborne ama Alan Key ngebikin computer perorangan pertama di dunia, beratnya ampe 24 kilo. Harganya ampe 16 juta. Pas taun 70an, ada rencana  orang-orang yang ahli buat nyiptain komputer yang bisa ditenteng-tenteng. Alan Key ini bikin buku yang di dalemnya ngejelasin soal komputer itu. Nah, dari ini awalnya laptop muncul. Dia ini ilmuwan komputer dari Amerika yang pertama kali punya ide itu dibantuin Adam Osborne. Walopun ini idenya Alan, yang bikin laptop pertama malah Adam Osborne di taun 1975. Si Adam ini kerja sama ama Felsenstein, orang yang punya usaha perangkat keras. Taun 1981, Osborne Computer Corporatin bikin Osborne 1, ini komputer tenteng pertama yang berhasil dibikin. Sayangnya, pas 1983 Osbprne Computer Coporation itu bangkrut. Nah, dari usaha Osborne itu banyak perusahaan laen yang ngikutin tren ini. Udah ngelewatin banyak perkembangan, laptop juga makin canggih.


Ramadhan adalah bulan mulia dan penuh berkah yang dinanti-nantikan oleh umat muslim di seluruh penjuru dunia. Kehadiran bulan suci Ramadhan selalu disambut gembira oleh seluruh kaum muslimin, tak terkecuali oleh masyarakat muslim Indonesia. Bulan yang identik dengan ibadah puasa ini juga memiliki banyak keistimewaan yang tidak bisa dijumpai di bulan-bulan lainnya. Pada bulan ini, Allah menjanjikan banyak kebaikan dan pahala yang berkali-kali lipat bagi mereka yang bisa memanfaatkan dengan baik momen istimewa Ramadhan. Pada bulan ini juga, Allah subhanahu wa ta’ala menurunkan alquran kepada utusan-Nya, Rasulullah Muhammad shallallahu ‘alaihi wasallam. Dan malam pada saat diturunkannya alquran tersebut dikenal dengan Nuzulul Qur’an. Masyarakat muslim tanah air biasa memperingatinya dengan mengadakan pengajian Nuzulul Qur’an sebagai ajang refleksi diri mengenai interaksi kita dengan Al-Qur’an selama ini. Jadi apabila sudah saatnya datang bulan ramadhan ada baiknya kita senang menyambut kedatangannya dan menjankan ibadah didalamnya, baik ibadah wajib maupun sunahnya.


Selaen salat 5 waktu tiap harinye, aye punya ajaran agama Islam yang paling diinget, namanye zikir pagi dan petang. Tiap hari pas hari masih gelap, aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore atau pas hari udeh akhir sore, pas langit udeh mulai gelap, aye zikir petang. Aye selalu berusaha buat ngelaksanain ajaran agama Islam yang paling aye inget satu entu buat dilakuin tiap harinye. Soalnye di zikir pagi dan petang, kite diajarin cara buat memuji Allah, memohon ampunan, karunia rezeki, perlindungan, dan penjagaan Allah untuk diri kite dan keluarge kite, serta segala hal yang sejatinye jadi kebutuhan kite. Nah entu die keistimewaan dari ajaran agama Islam yang paling aye inget laennye. Jadinye kalo kite ngejadiin zikir pagi-petang sebagai kegiatan rutin keagamaan kite tiap harinye, selaen kite dapet pahala memuji Allah, memohon ampunan, kite juga sambil doa mohon perlindungan dalam entu zikir!


Dari artikel yang aye baca, kebudayaan entu kompleks keseluruhan dari pengetahuan, keyakinan, kesenian, moral, hukum, adat istiadat, dan semua kemampuan serta kebiasaan laennye yang diperoleh seseorang sebagai anggota masyarakat. Nah salah satu budaya yang sampe detik ini masih dipertahanin dan diwarisin entu adalah upacara adat. Upacara adat entu salah satu kebudayaan atau tradisi masyarakat tradisional yang dianggep masih punya nilai-nilai penting buat kehidupan dan diselenggarain secara rutin. Upacara adat di tiap daerah dilakuin secara turun temurun dan berfungsi buat ngehormatin leluhur, Tuhan Yang Maha Esa, sekaligus buat ngelestariin budaya. Ade beragam upacara adat di Indonesia, misalnye; Ngaben di Bali, Kasada yang berasal dari Jawa Timur, dan Dahau yang berasal dari Kalimantan Timur.


Aye kagak suka ngonsumsi buah naga, rasanye aneh tapi juga hambar. Apelagi bentukannye juga susah buat dipotongnye. Cuma karena aye sempet sakit kista, akhirnye enyak aye selalu nyediain aye buah naga, mulai dari dipotongin sampe dijadiin minuman jus buah. Nah walaupun aye kagak doyan sama entu buah naga, tapi mau kagak mau deh aye minum jusnye. Soalnye kan tubuh aye perlu ye. Jadi walaupun entu minuman jus buah naga yang warnanye pink campur ungu rasanye hambar dan ada gerinjel-gerinjel itemnye, tetep aye embat deh entu jus. Walaupun pas minumnye juga bentukannye kagak aye demenin, aromanye juga aye kagak demen, dan warna pink-ungunye bikin gigi aye jadi ikutan berwarna juga walaupun sebentar, aye tetep ngabisin entu minuman jus buah naga biar aye sehat.


Olahraga tuh penting buat kesehatan, jadi investasi tuh kaga cuma dalam bentuk harta tapi juga kesehatan. Kalo kite montang manting cari duit buat masa tua tapi kaga mikirin kesehatan ya sama bae. Emang siapa nyang mao nikmatin harta kite kalo tua. Mangkanye, investasi boleh, nyari duit buat masa depan boleh cuma seimbang ama jaga kesehatannye. Sekarang pan orang nyari duit ampe kesehatan ke forsir tuh, trus juga istirahatnye kaga teratur, belom lagi pola makannye kaga ke jaga. Akibatnye kan jelek buat badan trus masing pada muda  penyakitnye udeh macem-macem. Mangkanye, dijaga tuh kesehatan karna capek kerja ama capek olahraga tuh beda, ya kalo pun kaga sempet ya seenganye jalan pagi dah biar tumbuh nih seger.


Bêncanè alam sulit diprediksi ampè wajib bagi masarakat buat selalu siaga jika bêncanè terjadi. Salèh atu hal nyang kudu disiapkan adalah dokumen-dokumen penting, baèk pribadi maupun keluarga, karna surat amè dokumen penting akan selalu ngêjadi bukti legalitas keberadaan êlu sêbagè wargè negara. Jangan ampè dokumen penting pribadi maupun keluarga hilang bêgono ajè akibat bêncanè nyang kagak tau kapan terjadinya. Menduplikasikan dokumen penting adalah salèh atu hal nyang kudu dilakuin êlu padè wayah siaga bêncanè. Carè menduplikasikan dokumen bisè dêngan bêrbagè carè, seperti, êlu bisè motokopi berkas penting buat kemudian disimpan di dalêm atu map. Kemudian, jika pèngèn nyang lêbih praktis êlu bisè memindai sêmuè dokumen penting dalêm bentuk salinan digital buat kemudian disimpan di diska keras.


Buat ngêmulè usahè jualan daring, lèngkah pêrtamè nyang kudu êlu lakuin adalah nêntuin idè usahè dêngan risèt produk. Sêudèh nêntuin idè usahè, êlu kudu nêntuin targèt audièns atau konsumèn potènsial. Wayah idè usahè udèh dikêjè amè êlu paham produknyè bakal ngêjangkau tipê konsumèn kayak apè, lèngkah sêlanjutnyè adalah êlu pêrlu ngêjè rincian hargè nyang kompêtitip. Têrus, têntuin namè produk atau toko nyang mênarik biar ngêgampangin konsumèn buat ngênalinnyè. Sêlanjutnyè, êlu kudu cêli dalêm ngêmilih lokapasar buat ngêjual produklu. Mulèlah pêlajarin kêbijakan, sistim, amè algoritmè lokapasar nyang adè. Abis ntu, siapin pêrlêngkêpan jualan daring amè pilih mitrè èkspedisi têrpêrcayè. Lèngkah têrakhir adalah ngêlakuin promosi. Promosi êni bisè êlu cobè dêngan ngêjè kontèn mênarik di mèdia sosial atau ngêmanpaatin pitur iklan bêrbayar di lokapasar nyang êlu pilih.


Hobi aye tuh dari kecil kaga pernah berubah, pasti selalu ngelakuin hal nyang bisa gerak banyak, dari kecil aye emang udah terkenal pecicilan. Ade salah satu hobi nyang ampe gede masih aye tekunin malah udeh jadi keseharian tuh. Hobi itu aye dapet pas kecil, kebeneran di lingkungan tempat aye tinggal tuh ade kos-kosan nah kebeneran kosannnya tuh kosan laki jadi sering liat anak-anak kuliahan maen bola. Awalnye mah aye malu-malu, kaga langsung akrab buat ikutan maen karna kan aye juga perempuan ye. Pertamanye aye masih liatin aje tuh gimana orang-orang pada maenin itu bola, nah kalo pada istiraha aye coba dah deket-deketin.


Jadi ceritanya saya mengikhlaskan diri untuk meninggalkan Windows Phone karena Microsoft menghentikan developmentnya. Saya tanya ke teman-teman, budget 3 juta, handphone android apa yang bagus. Kebanyakan menyarankan Redmi Note 3. Memang sih speknya oke untuk harga segitu. Dengan demikian saya pensiunkan dengan hormat Nokia Lumia 920 kesayangan ke dalam kotaknya dan masuk gudang. Setelah beli, saya heran kenapa tidak ada Google Play Store. Ternyata ponsel itu masih ROM cina, belum ROM global. Saya bawa ke tokonya, yang dia bisa lakukan hanyalah memaksa pasang .apk Google Play Store. Tapi tetap saja banyak tampilan sistem masih bahasa mandarin. Karena belum resmi masuk Indonesia, tentu saja tidak ada service centre resmi. Ini diperparah dengan Xiaomi waktu itu tidak punya pusat dokumentasi resmi, urusan beginian dilempar ke forum-forum. Bantuan bukan datang dari Xiaomi, tetapi dari pengguna lain.


Mungkin elu udeh tau kalo ade beragam ide bisnis atau jualan dari rumah yang potensial bisa bikin elu untung gede. Walaupun tentunye kagak semua usaha bisinis bakalan berumur lama karena adenye perubahan yang selalu ade di enih kehidupan. Ade beragam ide bisnis dari rumah yang mungkin bisa bertahan, salah satunye entu elu jualan jasa foto dan video dari rumah. Ide bisnis jualan dari rumah satu enih bisa jadi kesempatan yang oke. Tiap orang mungkin emang bisa foto atau video, tapi kagak semuanye bisa lakuin dengan profesional. Jualan jasa foto dan video dari rumah yang elu jalanin bisa layanin aneka kebutuhan, misalnye acara pernikahan, foto wisuda, dan laennye lagi.


Tari kêcak adalah salèh atu nandakan tradisional asal Bali. Nandakan êni diciptèin padè 1930-an oleh sêniman bêrnamè Wayan Limbak sêrtè pêlukis Jerman bêrnamè Walter Spies. Mêrèka nyiptèin tari kêcak bêdasarkan cêritè Ramayana atau Mahabharata. Tari kêcak adalah sêbuah kêsênian sêndratari (sêni, drama, amè tari) nyang têrinspirasi dari ritual Sang Hyang, yakni sêbuah bêntuk kêgiatan adat buat nolak bala. Nandakan êni ngêjadiin Bali sêbagè pulo wisatè nyang kêntêl amè pontên budayè sêrtè tradisinyè. Karang populèritas tari kêcak jugè bisè dinikmatin ampir padè saban têmpat di Bali. Kagak sêdikit jugè wisatèwan asing nyang têrtarik buat ngêliat nandakan khas Bali nyang cakêp êni.


Dulu, mengetik dilakukannye dengan mesin ketik yang penggunaannye sulit. Kesalahan pengetikan sekali aje berarti harus mengganti kertas, dan memulai dari awal. Kini ntu bukan masalah, sejak komputer, dan kemudian laptop hadir. Dengan aplikasi pengolah kata, pengguna dapat bebas mengetik tanpa takut kesalahan. Tersedia pula fitur formatting text yang akan membantu proses pengeditan. Selain pengetikan, laptop juga bisa dipakai untuk membuat presentasi. Pada masa pandemi Covid lah teknologi ini bener-bener nyata dibutuhkan. Pembelajaran daring hingga tahun ajaran baru 2021/2022 masih menjadi pilihan yang efektif bagi sekolah. Guru dan siswa masih belum bisa melakukan pembelajaran tatap muka secara luring. Lonjakan korban keganasan virus varian delta semakin memprihatinkannye. Kasus penderita Covid 19 meningkat tajam. Pihak pemerintah memutuskan untuk pembelajaran tatap muka yang rencananye akan diselenggarakannye pada awal tahun ajaran baru akhirnya dibatalkan.


Paling khas juga kalo Idul Adha tuh pan bakalan di bagi-bagi dagingnya ye. Ada baenya kalo nyang dapet tuh bener-bener orang nyang perlu. Biar kite semua tuh ngerasain makan daging, bukan cuma tetangga sekitar, tapi semua orang nyang hidupnye di jalan juga kalo perlu bisa ngerasain tuh daging qurban. Menurut kite pan daging udeh biasa, kalo kaya gitu bisa kite bagi orang supaya bisa dinikmatin. Nah nyang belom banyak orang tau, jangan tuh nyimpen daging qurban kelamaan, bisa berabe urusan trus nantinye jadi mubazir. Kalo cepet kite bagi kan enak, orang nyang dibagu juga kaga ngerasa apa nyang kita bagai sisaan.


Hari liburan bareng keluarga adalah nyang paling ditunggu-tunggu ame kite,Hari libur bisa digunakan untuk beristirahat dan melepas penat, bisa dengan mengajak rekreasi bersama teman atau keluarga, atau menghabiskan waktu luang di rumah dengan keluarga. Gunakan waktu liburmu menjadi bermanfaat, seru, dan berwarna apabila kamu lebih memilih untuk liburan di rumah,  Kamu bisa mengajak keluargamu kumpul bersama untuk menonton film di rumah. Film ini bisa bervariasi dan disesuaikan dengan kesukaan keluargamu, ya! Boleh kartun, romance, komedi, atau genre lainnya yang bisa ditonton oleh segala umur dan menyenangkan pastinya.Waktu libur bisa jadi sangat bermanfaat apabila kamu merapikan rumah bersama keluarga mulai dari merapikan kamar, ruang tamu, membersihkan halaman, atau aktivitas lainnya yang sebelumnya kurang maksimal dilakukan saat weekday.


Samè kayak wajik padè umumnyè, wajik bêtawi dikêjè dari bahan utamè bêras kêtan. Bèdanyè tibang padè warnè amè bungkus. Wajik bêtawi dikêjè bêwarnè-warni dan dibungkus makè kêrtas minyak bêwarnè putih. Bêras kêtan putih dirêndêm dalêm aèr, abis ntu kukus di kukusan bambu. Kalo kêtan udèh êmpuk, pindèhin kê kuali dan campurin sêmuè bahan (parutan kêlapè, gulè putih, agêr-agêr, daon pandan, panili, garêm, amè pêwarnè madangan nyang didêmên). Sêlanjutnyè, masak dêngan api sêdêng cêndêrung kêcit sêmbari diaduk têrus. Kalo di pinggiran kuali udèh adè putih-putih, bêarti udèh matêng, têrus angkat. Abis ntu sêlagi angêt ambil sêsèndok adonan kê kêrtas minyak nyang udèh dibêntuk sêgi êmpat.


Kehidupan bertetangganye aye bisa dikate baek. Soalnye, kite selalu negor satu sama laen pas ketemu, saling sharing badogan, saling bantu, dan bahkan ade tetangga aye yang bener-bener rutin beli bolu buatan enyaknye aye. Entu semua berawal dari pas malem lebaran, enyak aye ngirimin mereka bolu meses dan mereka doyan bener sama bolunye. Mereka pun sejak saat itu sering bener mesen bolu meses buatan enyak aye. Mulai dari 4 kotak, 7 kotak, dan bahkan sampe 14 kotak sekali mesen. Intinye kehidupan bertetangganye aye baek-baek aje dan semoga selalu baek-bael aje. Kalo kehidupan bertetangganye elu gimane nih? Baek-baek aje kah atau gimane?


Dèsa wisata merupakan salah atu bentuk wisata pedesaan nyang berorientasi buat menikmati suasana kehidupan pedesaan. Lingkup dèsa wisata dapat berupa alam seperti gunung, persawahan, hutan, tebing, bentang alam, flora fauna, peninggalan sejarah, adat istiadat, ama tradisi. Pengembangan dèsa wisata adalah salah atu jalan alternatif buat menjadikan dèsa ngêjadi kreatif ama produktif dêngan memanfaatkan potensi nyang dimiliki olèh dèsa, baik potensi alam, budaya ama buatan, nyang mana pengelolaan sêbuah dèsa wisata mengedepankan keterlibatan masyarakat dèsa onoh sendiri. Keterlibatan masyarakat pada pengembangan destinasi dèsa wisata merasakan dampak secara langsung. Dampak pengembangan dèsa wisata meliputi ekonomi, sosial budaya, ama lingkungan nyang nantinya berpengaruh têradêp tingkat kesejahteraan masyarakat setempat.


Bahan yang digunakan untuk angklung adalah bambu. Jenis bambu yang digunakan adalah bambu hitam /awi wulung dan bambu putih/awi temen. Bunyi yang dihasilkan berasal dari tabung dari bambu yang punya ukuran berbeda dari kecil sampai besar. Dulu jaman kerajaan Sunda angklung ini digunakan untuk penyemangat saat pertempuran.Sehingga pada masa penjajahan Belanda sempat dilarang dan hanya dimainkan oleh anak-anak. Juga saat penanaman padi diiringi dengan bilah-bilah bambu yang dibunyikan yang kelak menjadi angklung. Akhrinya angklung sekarang digunakan untuk pertunjukan seni musik.  Alat musik ini mulai dikenal lantaran jasa bapak Daeg Sutigna yang dikenal juga dengan sebutan bapak angklung. Malah beliau menyebutkan angklung juga bisa digunakan sebagai alat pendidikan dengan alasan.


Bambang Mustari Sadino ini termasuk salah satu pengusaha sukses yang sempat mengalami jatuh-bangun sebelum akhirnye menorehkan kesuksesan besar. Setelah sekitar sembilan tahun menjadi pegawai, Bob memutuskan untuk berhenti, dan banting setir menjadi pengusaha. Usaha pertama yang dirintisnye ntu adalah bisnis penyewaan mobil, dengan hanya bermodalkan satu mobil Mercedes, dan die supiri sendiri. Namun karena musibah kecelakaan yang menimpanye ntu saat mengemudikan mobil yang disewakannye ntu, bisnis itupun berhenti di tengah jalan. Tidak putus semangat, die kemudian beralih profesi sebagai buruh bangunan yang dibayar dengan upah harian. Saat menjadi kuli tersebut, die melihat adanye peluang bisnis yang lain, bisnis ternak ayam, dan telur ayam negeri. Dengan modal pinjaman tetangganye, akhirnye Bob mulai menjalankan bisnis tersebut. Awalnye, Bob menawarkan sendiri dagangannye dari rumah ke rumah di wilayah sekitar tempat tinggalnye, terutama kepada para ekspatriat, di bilangan Kemang, Jakarta Selatan.


Elu udeh tau belom, kalo di Jakarta ade transportasi wisata yang namanye “bus tingkat”? Nah, entu transportasi wisata bisa bawa elu kelilingin Jakarta dan lewatin tempat-tempat yang ikonik di sana! Keliling pake transportasi wisata yang unik dan tinggi entu pastinye seru bener kan? Elu bisa ngeliat pemandangan dan tempat-tempat ikonik di Jakarta dari posisi yang lumayan tinggi. Naek bus tingkat selaen seru, bisa bikin elu bisa ngerasain sensasi yang baru juga. Ada tambahan lagi nih, khususnye buat elu yang mau nyari tau banyak tentang Jakarta. Jadi di entu bus tingkat, selama elu dibawa buat kelilingin tempat-tempat ikonik, elu juga bisa sambil dengerin penjelasan tentang latar belakang dari lokasi-lokasi yang ikonik. Intinye, elu kagak bakalan nyesel deh buat nyobain entu transportasi wisata. Beneran kayak lagi tur!


Sebenernya aye tuh orang nyang di mana aja bisa idup, soalnya taro di mana juha bisa tuh bertahan idup. Mao di kota mao di desa, aye mah orangnye bisa membaur. Kalo di kota kan orangnye lu masing-masing aje ya urusannye, kalo di desa kaga begitu. Kalo ada suatu berita bisa sekampung kali nyang tau. Kalo di desa kan orangnye die-die aja. Pasti berita apa pun cepet banget nyebarnya. Tinggal pinter-pinternya kite buat bertindak biar kaga salah langkah nantinye. Apalagi kalo kampunye tuh terkenal bahasanye alus, kalo aye nyang ada darah Betawinye kudu ati-ati kalo ngomong. Soalnye mereka kalo ngomong tuh lemah lembut banget kaga kaya aye nyang asal jeplak bae.


Kunci pertemanan nyang kaga kalah penting tuh gimana kite ngasih perhatian ama temen. Sejauh apa rasa peduli kite ama temen, jangan cuma mao dipeduliin aja tapi harus juga peduli ama orang. Orang nyang egois juga kaga bakal ditemenin dah ama orang laen, ya karna pasti die mao nyang paling nonjol dan die doang nyang mao dipeduliin. Dalem bertemen hubungam timbal balik itu udeh jadi modal utama dah kayanya. Karna dengam begitu kite temenan kaga cuma pas seneng doang, pas susah juga kite kaga perlu nyari-nyari orang buat minta tolong karna udeh ada temen kite nyang siap bantu. Punya temen begitu aja dunia rasanye resep banget dah kite jelajahin.


Puasa Ramadan merupakan puasa yang dilaksanakan pada bulan Ramadan yang jumlah harinya antara 29 dan 30 hari. Waktu pelaksanaan puasa Ramadan dimulai ketika Matahari terbit di waktu fajar hingga matahari terbenam. Prosesnya yaitu menahan diri dari kegiatan makan, minum dan kegiatan lain yang dapat membatalkan puasa. Menurut ajaran Islam, puasa di bulan Ramadan dapat menghapus kesalahan atau dosa yang telah diperbuat, asalkan dilakukan dengan iman dan mengharapkan pahala dari ridha Allah SWT. Puasa pada bulan Ramadan merupakan pelaksanaan dari rukun Islam yang keempat. Menurut ajaran Islam puasa pada bulan Ramadan merupakan puasa yang wajib dilaksanakan selama satu bulan sehingga jika dengan sengaja dilaksanakan, orang tersebut akan berpahala. Perintah berpuasa dijelaskan dalam dengan Al-Qur'an Surah Al-Baqarah ayat 183.


Aye punya radio di rumah tapi udeh ngejoprak bae noh di gudang, sisanya mah udeh disrongsokin ama Enyak. Abis sekarang mah kayanya udej jarang dh orang denger radio, paling banter juga denger radio di dalem mobil. Babeh juga lagian punya radio segede-gede gaban bikin rumah sempit bae. Lagian kan sekarang kita tuh udah dengerin lagu dari hape, segala-galanye udeh bisa dari hp jadi mau ngapain juga nyimpen radio gede-gede. Sempet tuh berantem sama Nyak karna masalah radio, soalnye Babeh tuh demen banget nyetel musik kenceng-kenceng. Tapi ributnya sih kaga kege, si Babeh ngalah karna die juga takut ama Nyak trus kalo nyetel lagu suka kaga karuan jadi mao kaga mao ya ngalah.


Hari Sabtu atau Minggu abis salat Subuh, aye kagak tidur lagi soalnye aye mau olahraga bersepeda. Nah biasanye, aye entu kalo udeh jam setengah 6-an, pas langit udeh kagak terlalu gelap, bakalan mulai cuci sepeda aye. Nah pas udeh jam 6 lewat, pas langit udeh lumayan terang, baru deh aye gas mulai olahraga bersepeda. Pas keluar dari rumah, bener-bener sejuk hawanye. Udaranye pun seger bener. Kagak terlalu dingin dan pastinye kagak panas, soalnye langit belom bener-bener terang. Lagi seneng-senengnye olahraga bersepeda sambil dengerin lagu, tiba-tiba aje ade kejadian kagak terduga. Pas aye mau belok buat masuk ke jalan perumahan, tiba-tiba aje ade kejadian kagak terduga. Tiba-tiba ade motor ngegas dari arah belokan entu. Jelas aje aye langsung ngerem mendadak. Tapi karena aye ngerem mendadak dan terlalu kenceng atau ape, akhirnye sepeda aye jadi kebalik dan aye pun kelempar jatoh. Aye bener-bener lemes kalo inget kejadian kagak keduga pas lagi olahraga bersepeda. Entu kejadian kagak terduga bener-bener bikin aye kapok buat olahraga bersepeda selama beberape lama.


Tidak cukup dari informasi jam opreasional dan harga tiket masuk saja. Destnasi wisata ini mampu memberi akses lokasi lebh gampang. Destinasi bertema alam ini berada di Ciwaru, Ciemas, Sukabumi, Jawa Barat. Penggunaan akses transportasi juga terbilang lebih mudah karena sudah tersedia jalan lebih baik. Ditambah lagi terdapat beberapa akses transportasi yang bisa dimanfaatkan secara maksimal. Sensasi menikmati keindahan alam di Geopark Ciletuh memang jadi solusi terbaik. Pada masa liburan memang ada banyak tempat unik bertema alam. Tetapi taman nasional di Sukabumi ini bisa jadi pilihan terbaik Anda. Setiap akses ke destinasi wisata taman nasional Ciletuh ini tak dikenakan biaya sama sekali alias gratis. Tetapi untuk harga karcis parkir untuk kendaraan sepeda motor masih dikenakan tarif Rp 2.000 sedangkan untuk kendaraan roda empat mencapai Rp. 5.000


Semenjak ade virus covid 19 kondisi badan kadang suka berasa ga karuan, kadang suka puyeng nyang ga tau  sebab musababnye, kadang badan suka lemes banget, apanan ntu virus katenye nyerang sistem imun badan kite, buat ngembaliin kondisi badan kayak semula lagi kite mesti banyak makan buah ame sayuran hijau lebih banyak, nyang lebih dianjurin banyak konsumsi abuah nyang ngandung vitamin c kaya jeruk, nanas ame lemon, nah kalo sayuran hijau disaranin banyak makanan sayur bayem, ame kangkung lantaran ntu sayuran ngandung banyak serat juge vitaminnye, jadi bikin badan kite juge seger fresh juge bugar. dan nyang kagak kalah penting banyakin minum air putih, biar kite juge kehindar dari masalah dehidrasi.


Gabus pucung kêcatêt sêbagè salèh atu dari 96 warisan budayè Indonèsia amè atu dari dêlapan warisan nyang bêrasal dari Jakarta. Jaman pênjajahan Bêlanda di Indonèsia, hargè ikan cukup mahal. Supayè wargè Bêtawi têtêp bisè gêgarês ikan, mêrèka ngêganti ikan nyang mahal ntu amè ikan gabus nyang lêbih murèh. Ikan gabus bisè didapêtin sêcarè bèbas di sawah atau rawa. Têrus, mêrèka ngolah ikan gabus makè pucung. Wayah ntu, pucung masing banyak tumbuh di daèrah Bêtawi. Sêjak ntulah gabus pucung dijadiin sêbagè masakan sêari-ari masarakat Bêtawi. Sêiring bêrkêmbangnyè jaman, gabus pucung udèh jarang ditêmuin di Jakarta. Karang gêgarêsan êni lêbih banyak ditêmuin di pinggiran Jakarta, kayak Bêkasi, Dèpok, amè Tangêrang.


Pêngalaman pêrtamè panahan bagi Jasmine dimulè wayah diè miluin kêgiatan èkstrakurikulèr panahan padè kêlas 7. Wayah ntu Jasmine bêlon sêrius-sêrius acan amè sêring kagak milu latian. Tapi, padè kêlas 8 diè mulè sêring milu latian. Wayah latian ngêmanah adè bêbêrapè kêndalè nyang tuman ditêmuin, mulè dari lêngên nyang nyêri karna kênè tali busur, anak panèh nyang nyasar, amè laèn-laèn. Mêski bêgono, Jasmine akhirnyè miluin pêrlombaan pêrtamè, yakni Alix Cup. Walo bêlon mênang, pêngalaman nyang bisè diambil dari kêjuarèan Alix Cup amat ngêbantu dalêm miluin kêjuarèan sêlanjutnyè. Sêlaèn ntu, abis miluin kêjuarèan, motipasi latian ngêmanah gè ngêjadi ngêningkat biar bisè maèn lêbih baèk.


Seafood atau madangan laut mêrupakan salèh atu bahan madangan sumbêr protèin hèwani nyang bêrasal dari laut. Ngonsumsi madangan laut têrnyatè udèh adè sêjak jaman purba, sêkagaknyè bêrasal dari pêrmulaan jaman Palèolitikum atau Jaman Batu Tuè, yakni sêkitar 40.000 taun lalu. Analisis isotop ngunjukkin sêbagian gêdé madangan manusiè Tianyuan (manusiè pêrtamè nyang ngêhuni Asia Timur sêkitar 39.000 ampè 42.000 taun lalu) bêrasal dari ikan aèr tawar. Orang Mêsir kuno manpaatin madangan laut sêbagè protèin dêngan carè mancing di Laut Mèditèrania amè Sungai Nil. Sêlaen ntu, mêrèka jugè mêliharè ikan di kolêm. Orang Yunani kuno jugè madang ikan amè kêrang-kêrangan dalêm bêntuk sêgêr atau kêring.


Muhammad Quraish Shihab adalah sêorang ulamè dan jugè pêmikir dalêm èlmu Al-Qur’an amè tapsir. Quraish Shihab bilang bahwa akal manusiè bisè ngêtauin Tuhan liwat èlmu, hikmah amè kêbijaksanèan Tuhan, atau kêcêlian ciptèan amè pengaturan-Nyè. Pêngêtauan akal kêpadè Tuhan kagak têlêpas dari naluri kêagamèan manusiè nyang dikasih Tuhan. Tapi, akal kagak bisè sêcarè sêmpurnè ngênal dan bêkêwajiban ngêtauin Tuhan. Mangkènyè akal butuh wahyu sêbagè inpormasi buat ngasih tau kêpadè akal têntang wujud amè sipat Tuhan. Akal manusiè punyè banyak kêtêrbatêsan karna akal tibang bisè ngêjangkau objèk-objek nyang lahir dan nyatè, sêdêngkên hal-hal nyang bêsipat goib amè rahasiè di balik katè-katè kagak bisè dijangkau amè akal.


Manfaat utamanye permainan bola basket adalah membuat nilai seabrek mungkin dengan memasukkan bola basket ke ring (keranjang) lawan, serta mencegah membalas keunggulan nilai. Ketika bermain bola basket, para pemain dilarang memainkan bola, memukul bola dengan telapak tangan terbuka, melemparkan, menggelindingkan atau menggiring bola ke segala arah dalam lapangan permainan. Di sisi lain, keterampilan mendasar dalam permainan bola basket adalah kemampuannye menembakkan bola (shooting) ke dalam ring basket. Hal ntu merupakan inti dari strategi permainan, dan dapat memberikan hasil nyata secara langsung untuk memenangkan permainan. Permainan bola basket dilakukan beregu, maka olahraga ini tentu akan melatih kerja sama tim. Dengan kerja sama yang baik tentu akan lebih mudah dalam meraih kemenangannye. Permainan bola basket juga bisa bertujuan melatih sikap kepemimpinan atau leadership. Terlebih untuk kite yang dipilih menjadi seorang kapten.


Kerak telor udeh ade dari zaman bahela. Ntu garesan udeh jadi gacoannye warga Jakarte. Dari tua ampe anak muda pade demen sama ntu makanan. Kerak telor udeh mulai dikenal dari tempo dulu, taon 70an dah kurang lebihnye. Rasanye yang ajib bener bikin semua orang pade demen, ga orang Jakarte aje yang demen. Pokoknye mantep dah rasanya, tapi sekarang udeh jarang ditemuin, paling masih ade di Rawabelong, acara festival Jakarte, dan pasar malam. Yang udeh pasti selalu ade ntu makanan ade di Rawabelong, kate orang sono sih rasanye sedep bener dah. Gaheran die bertahan dagang disono. Pasar malem rawasari Jakarta pusat juga ade yang jual ntu makanan, dan selalu rame gapernah sepi etdahhhh. Dan yang paling banyak abang kerak telor pas hajatannye Jakarte di PRJ ntu abang kerak telor bejejer jualan, bener-bener dah didemenin semua warga.


Pas aye SMP, aye tinggal di asrama. Nah sebulan sekali entu ade jadwal pulang ke rumah. Pas entu, aye pulang ke rumah dari Jum’at sampe Minggu. Nah pas hari Sabtunye, aye dan empoknye aye ningkring ke mall. Pas entu kite liat kamera yang cakep bener. Mereknye juga dikenal sebagai merek elektronik yang oke. Akhirnye setelah kite diskusi, kite pun sepakat buat patungan beli entu kamera. Kite seneng bener karena bisa beli entu kamera. Soalnye kan pas jaman entu, sebagus ape pun kamera hapenye elu, tetep aje hasil foto kamera tetep lebih bagus. Jadinye punya kamera entu emang jadi suatu kebutuhan buat aye dan empok yang hobi moto beragam objek, termasuk diri kite sendiri.


Dalam ajarannye agama Hindu, ntu jasad manusia terdiri dari badan halus (roh atau atma) dan badan kasar (fisik). Jika seseorang ntu meninggal, yang mati menurut kepercayaannye mereka ntu hanya badan kasarnye aje, sedangkan rohnye kagak, sehingga untuk memisahkan roh dengan badan kasarnye, dan menyucikannye ntu roh tersebut perlu dilakukan upacara Ngaben. Bagi masyarakat Bali, Ngaben merupakan peristiwa yang sangat penting karena dengan upacara ntu keluarganye yang ditinggalkannye dapat membebaskannye ntu roh orang yang telah meninggal dari ikatan-ikatan duniawi menuju surga dan menunggu reinkarnasi. Biasanye mereka semua keluarga, temen, dan rekan lainnye pade kumpul, terus ntu jenajah ada yang dibakarnye pake di masukkin oven ada juga yang di bakar dimasukkin peti terus ditumpuk kayu-kayu kemudiannye di bakar disaksikannye oleh keluarga dan semua yang dateng ke acara pemakamannye. Nah setelah ntu selesai di bakar, diambilin abunye lalu ada yang disimpen, ada juga yang di sebar ke laut.


kebanyakan liat media sosial bikin kite laper mata rasanye, begimana engga abis yang diliatin orang pada promosiin jajanan lah apa lah ampe bisa bikin viral. Nah akhir-akhir ini ada cemilan yang lagi viral namanya bola-bola ubi, ya penasaran karna bentuknye bikin tertarik banget tuh bisa pada belendung gitu. Setelah dicari, kebetulan udeh banyak yang jual di pinggir jalan pake gerobakan. Pas dirasain sih rasanye biasa aje, malah kalo dirasa-rasa kurang manis. Makannye juga mesti buru-buru karna kalo engga tuh bisa alot malah jadi pada melempen kalo kena angin. Berarti yang banyak terkenal tuh belom tentu cocok ama lidah kite ye, ade juga orang yang demen tapi kalo buat aye kayanya kurang cocok.


Di sekolahan elu pastinye ade mata pelajaran olahraga kan? Nah, tapi kagak cuma mata pelajaran aje. Kalo di sekolahnye aye entu pernah ade hari lomba terkait perlombaan antar kelas gitu. Salah satunye entu adalah olahraga voli dan basket. Jadi temen aye yang panitia dapet kabar kalo tim cowok di olahraga basket entu kekurangan orang. Nah karena entu die kudu cari anak cowok pengganti. Tapi malang nasibnye, semua anak cowok di kelas kite udeh pade ade lomba masing-masing. Akhirnye mau kagak mau kudu minta ke adek kelas ataupun kakak kelas. Ternyata adek kelas pade udeh penuh semua. Artinye, die kudu minta ke kakak kelas. Tapi temen aye entu takutan bener buat ngomong ke kakak kelas. Akhirnye aye deh yang ngomong ke entu kakak kelas. Nah setelah semua tim cowok buat basket udeh komplit, baru deh perlombaan orlahraga akhirnye dimulai.


Sêri 5800 XpressMusic kagak tibang bêrlabèl ponsèl musik Nokia pêrtamè nyang dilêngkêpin kêmampuan layar toèl. Dalêm ponsèl êni, buat pêrtamè kalinyè jugè produsèn asal Finlandia êni masupin sistêm opêrasi Symbian S60 pèrsi 5 padè produknyè. Sêlaèn ngusung tèknologi layar toèl, 5800 XpressMusic gè punyè kêmampuan sènsor gêrakan. Pitur sènsor gêrakan êni bisè dioptimalin wayah pênggunè bêrmaèn gim. Karna nyandang sêbagè ponsèl musik, puguhnyè pitur suarè ngêjadi bagian utamè dari ponsèl êni. Hal ntu cobè dijawab Nokia dêngan kêmampuan spèkêr intêrnal 5800 XpressMusic nyang nyaring, bahkan ponsèl êni diakuin sêbagè ponsèl dêngan suarè paling kêncêng dalêm kêuargè XpressMusic. Urup ajè, soalnyè ponsèl êni dipêrkuat amè duè spèkêr nyang ditêmpatin di bagian kiri ponsèl.


Elu pernah denger alat musik tradisional dari provinsi Jambi? Cangor entu katenye merupakan salah satu alat musik tradisional yang terkenal dari Jambi. Entu alat musik tradisional katenye tergolong pade tipe musik idio-kordofon. Katenye, entu alat musik tradisional dibuatnye pake material bambu yang dipotong dan ukuran panjangnye kurang lebih 40 sentimeter, dan pade bagian kulit bambu dicongkel terus diganjel pake bantalan kayu. Katenye cara buat maenin entu alat musik adalah dipukul pake dua tongkat yang dibikinnye dari rotan. Entu alat musik katenye secara umum dimaenin petani-petani kalo pas mereka lagi istirahat abis ngurus kebun di ladang di Provinsi Jambi. Entu die tentang cangor.


Ngomong-ngomong wingko babat nih, pan kalo di Betawi tuh rasanye mirip-mirip ama uli ketan. Teryata, bisa tuh dibikin sendiri di rumah, ya kalo rasa kaga mirip cuma sedikit ngobatin dah kalo lagi kangen wingko babat. Bahannye cuma tepung ketan putih, gula, kelapa parut, tepung tapioka, vanili trus diaduk jadi satu. Abis itu masupin santen sambil diremes ampe adonan bisa dipulung. Kelar dari situ, masupin telor nyang udeh dikocok ama minyak sambil diaduk. Nah, abis itu dibakar ama takaran 1 sendok munjung, trus dipanggang pake api kecil sambil di balik. Supaya kaga gagal, pake kelapa nyang udeh dikerok luarnye, trus adonannye mesti bisa dipulung jangan ampe kering.


Heha ocean view ude jadi salah satu objek wisata nyang tenar sekarangan eni. Name HeHa  objek wisata eni diambil dari dua orang nyang ngrancang tempat wisata eni, die Herry Zudianto nyang juge Wali Kota Yogyakarta ame Handoyo Mawardi. Konsep nyang diusung bise dibilang mirip ame nyang sebelomnye, HeHa Sky View. tapinye, HeHa Ocean lebih nawarin liliatan pemandangan ngaplaknye samudra biru nyang cakep. walo cume panorama bahari, nyang bikin menarik daya tarik utamanye dari HaHa Ocean View, masi seabreg hal cakep lainnye nyang sayang bangat kalo kite lewatin. Ade spot-spot foto nyang sengaja disiapin ame nyang ngelola tempat ntu. Tempat eni sejatinye pusat kuliner nyang ngasi konsep luar ruangan. Buat bise nikmatin seabregan kuliner nyang leker eni ude disediain bangku-bangku ame meja kayu nyang ude dirancang konsep minimalis, jadi kaga ribet keliatan ame enak diliat mata.


Ngêmulè bisnis dari usahè rumèhan kagak nutup kêmungkinan buat têrus bêkêmbang amè bisè ngêraup omzèt nyang gêdé. Ngêjalanin usahè bêrbasis rumèh bisè ngêjadi carè nyang cakêp pêranti ngêminimalisasi biayè. Êlu bisè ngêmanpaatin tèras, ruang tamu, amè bagian laèn di rumèh sêhinggè kagak pêrlu ngêluarin biayè sèwa têmpat. Ngêbukè usahè di rumèh jugè ngurangin biayè transportasi kayak nyang dipêrluin pêgawè kantoran. Êlu kagak pêrlu ngêbêli gêgarêsan di luar dêngan hargè nyang lêbih mahal karna bisè lêluasa masak gêgarêsan dèwèk di rumèh. Sêlaèn ntu, usahè rumèhan jugè bisè ngurangin jumlèh pajak pênghasilan nyang kudu êlu bayar. Mungkin êlu bakal pêrlu aplikasi catêtan keuangan biar duit kêluar masup lêbih kêdatè atau bisè jugè kagak ngêbutuhinnyè kalo transaksi kêluar masup masing sêdikit.


Palembang merupakan kota tertua di Indonesia. Kota ntu juga menjadi destinasi wisata bejibun orang. Pasalnye, di Palembang bejibun wisata sejarah, dan budaya yang menarik untuk dikunjunginye. Kagak hanya ntu, kota ntu juga memiliki sederet ganyeman yang cocok menjadi oleh oleh khas Palembang. Pempek-pempek, dan kota Palembang merupakan dua hal yang kagak bisa dipisahkan. Bahkan, kota ntu mendapat julukannye sebagai Kota Pempek. Ganyeman ntu menjadi identitas dari daerah tersebut, sehingga bejibun wisatawan yang tertarik untuk membeli Pempek sebagai oleh-oleh. Pempek memiliki berbagai varian seperti Pempek Lenjer, Pempek Kapal Selam, dan lain sebagainya. Jika Anda ingin membawa Pempek sebagai oleh-oleh ke luar kota, sebaiknya beli Pempek yang dikemas dalam bentuk frozen, sehingga lebih tahan lama dan cita rasanya tidak rusak.


Karena pantai nyang aye kunjungin ama keluarga bukan pantai nyang kaya di Bali noh, pantai nyang isinye bule semua. Karang bolong mah ademya di Banten jadi kalo mau renang juga pake pakean nyang sopan lah. Sebaiknye kite pake kaos ato celana nyang kaga begitu berat, trus juga jangan terlalu pendek. Pantai kan biasanye panas kebina-bina tuh, ya kite mesti milih baju nyang warnanye terang supaya kaga nyerep panas. Sebaenya nih, pake aja pakean nyang panjang supaya kulit kite nantinya tuh kaga kebakar. Hal laen nyang kaga boleh dilupain nih pake dah tuh sunblock, karna hawa laut emang adem cuma pas naek dari laut muka kite pasti kebakar karna kaga kerasa tuh panasnye.


Meski sering dibandingkan dengan PUBG Mobile dan kualitas grafisnye dinilai kurang bagus, Free Fire terbukti mampu memikat bejibun pemain online. Kualitas grafisnye yang buruk justru membuat Free Fire sangat mudah dimainkannye. Ntu juga merupakan keuntungan yang jelas, mengingat masih banyak gamer di Indonesia yang menggunakan ponsel spek lama. Inilah sebabnye mengapa Free Fire mengungguli PUBG Mobile. Seperti game battle royale lainnye, inti dari game Free Fire adalah bertahan di zona permainan dan berusaha menjadi satu-satunya orang atau tim yang tinggal di zona tersebut. Dalam 1 area bermain Free Fire hanya ada batas maksimal 50 orang, berbeda dengan PUBG Mobile yang 100 orang. Namun, keuntungannye dengan 50 orang, maka zona atau map permainan bisa diperkecil dan membuat game lebih enteng.


Zaman kecil tuh Ncang aye suka bikinin maenan dari bambu. Macem-macem tuh nyang dibuat, dari maenan ampe alat musik. Sewaktu-waktu aye ama sepupu aye tuh dibikinin nyang namanye suling bambu. Caranye sih susah-susah gampang, susah kalo emang kite kaga biasa bikinnye. Padahal, bahan nyang dibutuhin juga kaga repot. Cuma butuh bambu aje nyang sesuai trus kava gamoang patah juga di apa-apain. Nah, kalo udeh ketemu tinggal dibikin bentuk siliner dah, trus abis itu tinggal kasih celah supaya tuh suling bisa kita tiup. Kalo udeh kelar bagian ntu, dilanjutin ama bolongin bangian atas trus sesuai deh ama nad-nada dasar. Nah, abis itu di tes lagi nadanye udeh bener apa belom


Nyang paling parah kalo ude masuk musim ujan taneman anggrek emak aye pade busuk bonggol akarnye, kebayakan sih gegara bejamur jadi bikin batangnye kebanyakan aer jadinye busuk dah, biasanye penampakan bonggol nyang ude mau mati bonggolnye pade muncul bintik putih nyang awalnye dikit terus sampe jadi banyak. nah abis ntu biasanye warna batang bunganye nyang awalnye ijo berubah jadi kecokelatan, abis ntu warna bunga nyang awalnye cerah jadi agak kusem keliatannye, nah kalo ude begitu biasanye 3 sampe 4 ari ntu poon mati, tapi kalo ude mati jangan langsung dibuang, ntu bonggol anggreknye bisa dipake lagi, bonggolnye dipotong-potong terus dicuci bersih abis ntu ditanem ditanah smpe keluar tunas nyang baru


Zaman yang makin modern, tentunye didorong sama teknologi yang makin canggih aje disemua lapisan. Salah satunye di dunia perdapuran, ada terobosan baru buat para emak-emak yang kepengen diet ga ngegaresin gorengan karena mengandung minyak yang bikin badan berlemak. Nah ada solusinye, ntu alat namanye Air fryer. Air fryer ntu bisa ngegoreng goreng tanpa bikin emak emak jadi capek, dan bikin masakan emak emak jadinye lebih sehat. Air fryer bekerjanye ntu alat  dengan sistem sirkulasinye udara panas di dalam perangkatnye yang bisa mencapai 200 derajat Celsius. Menggoreng ganyeman dengan ntu bende air fryer hanya membutuhkan 1 sendok makan minyak aje ganyeman bisa mateng sempurna, bahkan ada yang kaga perlu pake minyak lagi masaknye. Hal ntu tentunye bikin kite jadi hemat sama yang namanye minyak, dan badan kite jadi lebih sehat. Hanya aje ntu benda belum bisa dijadiin gacoan semua warga karena harganye lumayan tinggi, dan watt tinggi bikin bayar listriknye jadi mahal, tapi buat yang punya rezeki lebih rasanye kudu dicoba masak pake air fryer.


Jalan santai merupakan salah satu aktivitas fisik yang bejibun digemari orang. Kagak hanya murah, dan mudah dilakukannye, ada beragam manfaat jalan santai untuk kesehatan yang juga dapat kite peroleh. Meski terkesan sederhana, kebiasaan sering jalan kaki, atau jalan santai menawarkannye beragam manfaat untuk kesehatan tubuh, mulai dari menurunkan berat badan, meningkatkan kekuatan tulang, mengurangi stres, hingga meningkatkannye daya tahan tubuh. Jika selama ini kite terlalu sibuk, dan jarang berolahraga, mulailah dengan jalan santai secara rutin agar kesehatan tubuh tetap terjaga. Manfaatnye juga biar ntu tubuh tetap bugar, dan sehat, perlu rutin berolahraga selama kurang lebih 30 menit setiap hari atau setidaknye 3–4 kali seminggu. Jalan santai ntu merupakan salah satu pilihannye kite buat olahraga karena praktis, dan mudah dilakukannye.


Elu mau nyoba rutinin olahraga biar sehat? Tapi elu mau yang ringan dan bisa dilakuin di rumah gitu? Nah, tenang aje. Ade banyak jenis olahraga di dunia ini dan di antaranye entu ade olahraga-olahraga ringan yang gampang bener dilakuin, bahkan bisa dilakuin di rumah. Contoh olahraga ringan yang bisa elu lakuin di di rumah adalah sit up, leg lift, squat, wall sit, naik–turun tangga, naik–turun kursi, lari di tempat, plank, dan senam. Sebenernye, masih ada banyak bener jenis olaharaga ringan yang gampang dilakuin dan bahkan bisa dilakuin di rumah. Tapi inget ye, sebelom nyoba entu macem-macem olaharaga ringan yang gampang dilakuin, elu tetep kudu cari tau dulu gimane ngelakuinnye dengan bener.


Kagak seluruh jenis mesin cuci top loading sama. Elu kudu tau hal entu. Jaman sekarang, ade dua jenis utama mesin cuci bukaan atas, yang ade agitator dan kagak. Agitator entu mekanisme di mesin cuci yang nyiptain gerakan yang ngeguncang dan maksa aer masuk ke dalam mesin sehingga nyebabin mesin cuci bergetar. Mesin cuci bukaan atas yang ade agitator, biasanye bisa nyuci lebih lebih cepat. Tapinye mesin cuci bukaan atas tanpa agitator (atau dikate sebagai mesin cuci muatan atas berefisiensi tinggi) katenye lebih bersih, bisa bersihin lebih banyak pakean sekaligus, dan lebih hemat air. Karena entu, mesin cuci efisiensi tinggi lebih mahal. Kalo segi desain, bakalan sangat nyaman buat elu yang kagak kuat ngebongkok buat naro dan mengambil pakaian. Mesin cuci top loading juga bisa kumpulin serat dan distribusiin pelembut kain lebih baik daripada mesin cuci bukaan depan.


Banyak aktivitas bisa Anda lakukan selama liburan di taman nasional Ciletuh Sukabumi. Salah satunya melihat panorama air terjun. Pemandangan tebing hingga air terjun akan menambah eksotisme dari tempat wisata ini. Bahkan Anda sendiri bisa melihat beragam bentuk tebing dan air terjun terbaik di tempat tersebut. Sembari menikmati udara hingga kesegaran airnya. Kalau kita gambarkan destnasi ini memang sangat lengkap menawarkan keindahan alam. Karena itulah pada saat akhir pekan ada banyak wisatawan berkunjung untuk sekedar melihat pemandangan indah. Salah satu spot tebing paling terkenal di Taman Nasional Ciletuh ini adalah Tebing Panenjoan. Tinggi dari tebing Panenjoan terbilang cukup menarik. Bahkan terdapat daerah Desa Taman Jaya yang berada di ketinggian 300mdpl. Sehingga estiap turis akan menyaksikan beragam suasana alam yang tersaji secara rapi.


Aye jarang ngebadog sayur karena aye kagak demen sama entu sayur. Tapi enyak aye kagak putus asa buat bikin aye ngebadog entu sayuran. Ade aje idenye buat bikin entu sayur masuk ke perutnye aye. Misalnye nih ye, aye kan cinta sama seblak. Nah enyak aye bikinin aye seblak, tapi dipakein banyak sayuran. Enak sih, rasanye tetep rasa seblak, bentukannye juga kentel kayak seblak. Tapi entu seblak sebenernye dipakein banyak banget wortel dan sawi ijo! Jadi satu mangkok aye yang keliatannye kayak seblak berkuah kentel, dipakein kerupuk dan makaroni, sebenernye ada banyak wortel dan sawi ijo. Entu warna-warna sayuran kagak keliatan karena ketutupan kuah seblak yang kentel. Kreatif bener kan enyak aye buat bikin aye ngebadog syuran?


Jarak rumèh dêngan sêkola nyang cukup jauh kadang nguduin bocah-bocah buat naèk kêndarèan umum. Biar bocah mandiri, orang tuè èmang pêrlu ngajarin bocah buat naèk angkutan umum dèwèk. Banyak orang tuè nyang nêrapin hal êni padè buah atinyè sêbagè carè pêranti ngêbêntuk kêbêranian amè ngêbangun kêmandirian bocah. Tapi, jangan salèh, orang tuè jugè amat pêrlu ngêliat kêsiapan mèntal bocah buat ngêlakuin hal êni. Kêmandirian bocah bisè diunjukin bocah wayah usiè prasêkola, yakni dêngan mampu ngêrapiin têmpat molor, bisè nyikat gigi dèwèk, amè bisè makè bajunyè tanpè disuruh. Lantas, urusan naèk kêndarèan umum dèwèk pêranti bêrangkat kê sêkola, kapankah bocah siap? Sêbênêrnyè kagak adè patokan usiè nyang pasti têntang waktu nyang temêpat bagi bocah buat naèk angkutan umum dèwèkan. Tapi, Ministry of Children and Family Development di Kanada nêtêpin bahwa bocah di bawèh usiè 10 atau 12 taun bêlon dibolèhin naèk kêndarèan umum tanpè pêngawasan orang tuè. Alêsannyè, bocah dêngan usiè ntu masing bêlon bisè ngêjagè dirinyè dêngan baèk.


Elu tau kagak, kalo di Indonesia entu ada 6 agama yang diakuin? Nah ke-6 agama entu pastinye punya hari rayanye masing-masing, punya kitab suci masing-masing, dan pastinye punya tempat ibadah yang beda-beda kan? Jadi, enam agama yang diakuin di Indonesia entu ade Islam, Kristen, Katolik, Buddha, Hindu, dan Konghucu. Nah kalo nama kitab sucinye ade; Al-Qur’an (kitab suci agama Islam), Alkitab (kitab suci agama Kristen Protestan dan Katolik, namun terdapat perbedaan), Tripitaka (kitab suci agama Buddha), Weda (kitab suci agama Hindu), dan Wu Jing (kitab suci agama Konghucu). Nah entu die macem-mcaem kitab suci dari berbagai agama yang diakuin di Indonesia.


Hal nyang paling aye teguhin pendirian tuh percaya kalo tiada Tuhan selain Allah. Maka dari itu, rejeki, jodoh, ama penyakit tug datengnye dari Allah. Sering banget tuh sodara aye kalo sakit dikit datengnye ke tabib, emang sih ada pengobatan tradisional nyang dibolehin, cuman kan kite gatau nanti nyang dia baca apaan. Pernah tuh aye ngelawatin hal begitu, hampir pengen berobat tradisional gitu. Cuma aye ngalamin juga ditolong ama kuasa Allah. Aye ngerasa kalo emang kite yakin juga nanti ada pertolongannya, aye juga ngerasain kalo kite yakin pasti disembuhin ama Allah. Mangkanye kute juga harus yakin trus jalanin kewajiban jadi manusia.


Kalo kite mau pergi jauh misal antar pulau atawa antar negara kaga perlu repot, soalnye jaman sekarang ude ade pesawat, ibarat kata posisi kite di jakarte mau pergi liburan ke pulau bali, kalo pake pesawat cuman terbang 1 jam an, sampe deh ke bali, jangan ke bali, kite mau plesiran ke negeri tirai bambu jepang, cumam cukup terbang pake pesawat 5-6 jam doang, saking gampangnye sekarang orang nyang mau plesiran asal duit ade di dompet semue bise aman, ditambah kalo kite mau pesen tiket pesawat kaga perlu repot dateng ke loket, semue bisa dikerjain lewat hp. misal pesen tiketnye lewat traveloka paling cuman 5 menitan ude beres


Elu tau kagak maklor alias makaroni telor? Makaroni telor entu rasanye enak bener. Cara bikinnye; pertama, makaroni mentah yang kecil-kecil dan keras entu direbus dulu sampe agak lembek atau agak mateng, terus baru digoreng bareng telor sampe teksturnye agak garing. Nah setelah entu, makaroni telor yang lumayan berminyak sekaligus garing, makin sedep kalo mecinnye berasa! Masukin deh mecin sama bubuk perasanye. Elu tinggal orak-arik deh entu makaroni telor bareng micin dan bubuk perasanye. Nah hasil akhirnye, entu makaroni telor warnanye merah dan oren gitu karena bubuk-bubuk yang dipakein, bersinar karena minyak, terus pas dimakan teksturnye agak garing. Enak bener dah entu cemilan! Aye jadi kepengen deh sekarang.


Membuat ganyeman sop sayur ayam disaat hujan-hujan membuat badan jadi anget dah. Bumbunye yang banyak ada bawang putih, lada, jahe bikin ntu ganyeman makin nikmat, jadi ogah berenti buat nyeruput kuahnye sedep banget ajib dah. Kalo lagi badan gaenak, pas banget dah ngeganyemin ntu sop ayam pake sayuran wortel, kentang, potongan ayam, buncis, dan daun bawang. Yang bikin badan jadi anget karena ntu sop mengandung jahe dan lada. Sop ayam bejibun dah manfaatnye ga cuman angetin badan, tapi kandungan sayuran, ayam, dan bumbunye bikin ntu ganyeman bejibun nutrisi yang bermanfaat buat badan. Ntu sop cocok dah diganyem dari anak bayi ampe bangkotan.


Kemaren laki aye cerita minta maaf ama aye karena suka bikin aye kesel padahal kewajibannye udah dibantuin. Masak, bebenah, tuh bukan tugas perempuan kata die. Nafkah nyang harus dikasih ke bini tuh udah beres, masakan udeh di masak, pakean udah dicuci bersih, rumah tempat tinggal juga selalu rapi. Tapi karena kite kaga tega suami udeh nyari nafkah kite bantuin tuh tugas itu. Saling membantu dah menjadi pernikan tuh makin akur trus indah. Kalo buat aye ama suami kaga ada dah nyang namanye iri-irian, pekerjaan di rumah ya tanggung jawab sama-sama aja biar saling ngehargain satu sama lainnye. Emang islam ngehormatin perempuan banget dah, alhamdulillah ngerasa dilindungin banget jadinye.


Orkes samrah merupakan alat musik dari Betawi yang menggabungkannye alat musik modern, dan tradisional. Alat modern seperti biola, gitar, harmonium, dan tamborin. Awalnye orkes samrah ntu berasal dari sebutan orang Melayu. Orkes samrah biasanye dimainkannye oleh kaum pria yang udeh berusia 30 tahun ke atas, atau pemain musik ini tampil menggunakan jas dan peci. Orkes ntu ada di tahun 1815, ketika suku Melayu tinggal di Batavia. Kemudian, suku Melayu memberi pengaruh budaya suku Betawi sehingga tercipta orkes ini. Orkes samrah juga menjadi pengiring lagu Burung Putih, Pulau Angsa Dua, Cik Minah Sayang, Sirih Kuning, Masmura, Kicir-Kicir, Jali-Jali dan Lenggang-lenggang Kangkung.


Kalu ngalamin cidêrè, mungkin padè wayah ntu jugè langsung nongol rasè nyêri, bêngkak, mêmar, atau kêtêrbatêsan gêrakan di lêba awak nyang kênè. Tapi, kadang gêjalè êni baru têrasè atau kêliat bêbêrapè saat kêmudian. Mênurut doktêr ortopèdi, cidêrè olahragè kudu sigrah ditanganin. Cidêrè olahragè ngêbutuhin pêrtolongan pêrtamè buat nyêgèh kêrusakan lêbih lanjut. Carè pêrtolongan bêgantung jênis cidêrè nyang dialamin. Buat cidêrè otot amè sêndi, misalnyè. Pêrtamè, ngasohin dulu bagian awak nyang ngalamin cidêrè sêlamè sêkagaknyè 48 jêm. Têrus, komprès kê arèa nyang cidêrè sêlamè 20 mênit saban duè jêm. Abis ntu pakè pêrban èlastis padè bagian nyang nyêri. Posisiin lêba nyang nyêri lêbih tinggi daripadè jantung. Hindarin jugè pênggunèan alkohol karna bisè nambèh pêmbêngkakan.


Salèh atu gayêman Bêtawi nyang kudu bangêt dicobè adalah kuè biji kêtapang. Kuè biji kêtapang êni ampir sêlalu adè saban Lêbaran. Buat orang Bêtawi, rasènyè Lêbaran kagak lêngkêp tanpè adènyè kuè biji kêtapang. Kuè nyang dikêjè dêngan carè digorèng êni têrasè gurih karna paduan kêlapè parut amè santên. Karna bêntuknyè mirip biji kêtapang, kuè êni pun dinamèin kuè biji kêtapang. Jaman dulu, di tanèh Bêtawi tumbuh banyak pu'un kêtapang. Buah kêtapang banyak kêcècèr di jalanan. Kagak jarang bocah-bocah amè orang dèwasè mungut buahnyè buat digayêm bagian bijinyè. Rasè bijinyè nyang gurih amè tèksturnyè nyang garing ngêinspirasi pêngêjèan kuè biji kêtapang.


Awal aye punya temen kaya gitu tuh sempet syok, takut banget nanganinnye. Tapi, lama kelamaan aye tuh jadi udeh kebiasa trus nanganinnye udeh kaga pake panik lagi trus udeh gercep dah. Ya abis mao gimana lagi ya, kite punya temen kaya gitu jadi harua belajar dari pengalaman buat nanganin orang nyang asma. Nah, lama kelamaan kan kite juga ada udeh ada modal kan yak buat beli P3K karna sepenting itu. Ya tiap hari kan ada aje tuh kejadian jatoh lah apa lah nyang kaga bisa kite hindarin. Kebeneran aye ngerangkap sebagai manager futsal, jadi kejadian di Rara itu harus aye evaluasi trus nyari jalan keluar.


Kagak ade yang sempurna, segalanye entu pasti ade kekurangannye. Nah ade beberape hal yang bisa dikate sebagai kekurangan kerja di kantor. Salah satunye entu ganggu kesehatan. Kerja di kantor entu khasnye juga terkait ngabisin hampir tiap waktu di depan laptop atau komputer di meja kita. Selama berjam-jam, berhari-hari, dan bahkan berminggu-minggu elu ngerjain urusan kerjaan, udeh pasti ade dampaknye. Mate dan otot-ototnye elu entu kayak bahu, leher, dan punggung akan terasa pegal dan lelah. Oleh karena entu, jangan lupa buat istirahat sebentar abis satu sampe dua jam kerja, sering gerakin badannye elu dan jangan maksain kerja kalo udeh terlalu capek. Elu bisa jalan-jalan di sekeliling ruangan atau bahkan cuma minum aer mineral pun bermanfaat.


Kepulauan seribu merupakan salah satunye tempat wisata alam yang masih masuknye daerah Jakarta. Ngga usah jauh jauh pade ke Anyer atau Bali, karena disitu panoramanye indah di Jakarta memang udeh cukup terkenal di seluruh nusantara. Bahkan, bisa dibilang tempat wisata ini menjadi tujuan destinasi terbaiknye di Jakarta. Terdapat beberapa pulau tanpa penghuni yang sangat elok di tempat tersebut, seperti Pulau Bidadari, Pulau Putri, Putri Tidung, Pulau Pramuka, dan masih bejibun lagi. Bukan hanya pulaunye yang indah, panorama bawah lautnye pun tidak kalah hebat dengan daratannye, pasirnye putih, dan airnye bening bikin mata jadi seger, hati jadi girang ngeloneng dimari. Bejibun biota laut termasuk terumbu karang tampak indah. Tak heran jika banyak orang yang girang, dan menjadikan tempat ini sebagai gacoannye diving terbaik.


Kalo kite inkut olahraga ektrem nyang taruhannye nyawa pasti kite dapet tuh alat-alat kelengkapan keselamatan. Contohnya olahraga menyelam di laut. Hal pertama nyang kite punya tuh kita harus jago berenang, karna kalo kaga bisa berenang ya gimana mau nyelem karna pan kaga mungkin tuh pake pelampung. Kalo nyelemnye masih cetek, ya kite mesti bisa atur napas supaya kaga keabisan napas di dalem aer. Terus, jangan lupa buat pake alat-alat khusus nyelem. Ada baenya kalo mau olahraga nyelem tuh jangan sendirian, usahain lah ada temen karna kan kite kaga tau segala bahaya nyang ada di dalem laut. Terakhir, kite harus paham lokasi nyang mau selemin, pastiin lingkungannye aman dari hewan buas di dalem aer.


Kalo ngomongin liburan akhir taon bulan Desember bentaran lagi bakal dateng. Tentunye sekolahan dapet jatah pere dalem waktu beberapa minggu. buat ngisi liburan, babe ame enyak aye bakal ngajak jalan-jalan bebarengan ame memutusin buat lelancongan ame nginap di pantai. Kebetulan bangat lokasinye dari rumah aye ntu ngbutuhin waktu perjalanan nyang lame bangat kire-kire 9 jam nggunain mobil. Buat kite ngejar liat pemandangan alam nyang cakep, Babe bakal jalan buat pergi ntar malem hari dengan arepan sampe pantai pagi hari buta ame dapet nikmatni sunrise atawa matahari terbit . Pantai nyang bakal kite datengin ntu pantai Karang Bolong di Anyer. Lokasi pantainye ntu bagus ame pasir putih, terus punye air laut nyang bening bangat. terus entar kalo ude di pantai  pagi harinye babe ame enya bakal ngebangun tenda buat kite bebarengan rebahan sambil ngeliatin pemandangan ombang nyang nyapuin pasir di pantai.


Piso ntu ade dua bagian utame, bileh piso ame gagang atawa pegangan pisonye. Bileh piso dibikin dari logam pipih nyang tepianye dibikin tajem; tepi nyang tajem eni disebut mate piso. Gagang piso bentuknye manjang biar bisa dicekel ame tangan. Piso ntu mirip-mirip ame pedang, bedanye bileh pedang lebih panjang dari bileh piso. Piso ntu banyak macemnye, macem piso dapur kayak boning knife (bentuknye tipis ama ramping terus punye ukuran panjang 15 cm nyang mane ujung pisonye runcing terus ngelekuk), bread knife (panjangnye 12,5-30 cm terus bagian bawah pisonye kagak tajem), chef’s knife (15-30 cm terus ujungnye rada tajem), cleaver knife (bentuknye persegi terus berat, gagangnye juga lebih ajeg kalo dibandingin ama piso laen), paring knife (bentuk piso kecil terus ujungnye ngeruncing gitu deh bikin nyang make bisa sesuka ati pas ngukir bentuk buah atawa sayur buat hiasan masakan).


Dodol bagi masarakat Bêtawi adalah madangan pêrayèan. Sêlaèn momèn Lêbaran, dodol mêrupakan sajian wajib buat gêgawan lamaran atau pêrkawinan. Pêngêjèan dodol sêcarè barêng-barêng kagak tibang bêrtujuan ngêjagè tradisi. Lêbih dari ntu, prosèsnyè nyiratin pêrsodarèan. Kêkompakan adalah nyang paling dibutuhin dalêm pêngêjèan dodol di kuali bêrukuran jumbo. Sêmuè bêgawè padè porsinyè masing-masing. Adè nyang bêgawè numbuk bêras kêtan, adè jugè nyang marut kêlapè. Sêbagian laènnyè nyiapin api amè ngaduk dodol. Biasènyè parè lanang ngaduk adonan dodol nyang prosèsnyè bisè ampè sêpulu jêm, sêdêngkan parè wadon nyiapin bahan-bahan. Pilosopi dodol bagi masarakat Bêtawi adalah kêbêrsamèan, gotong royong, amè kêkêluargèan. Mangkènyè kagak hèran, masarakat Bêtawi nganggêp pêngêjèan dodol bisè mêrêrat pêrsodarèan.


Pêrtêmênan bêracun adalah hubungan pêrtêmênan nyang ngêjè sêsêorang ngêrasè kagak didukung, sêlalu disalèhin, dirêndèhin, atau bahkan disêrang amè sêgala hal buruk laènnyè. Ngêmilikin têmên nyang bêracun kagak bakal ngasih manpaat apè-apè bagi diri dèwèk dalêm jangka panjang. Hal nyang nandèin êlu kêjêbak dalêm pêrtêmênan bêracun adalah kagak ngêjadi dirilu dèwèk. Êlu mungkin ngêjadi orang laèn supayè ditêrimè olèh têmên-temanlu. Awalnyè murun hal êni biasè bagilu. Tapi, sêiring bêjalannyè waktu êlu puguh ngêrasè lêlah karna kagak bisè ngêjadi dirilu dèwèk. Kagak sêorang gè kudu tahan dêngan lingkungan nyang buruk. Ninggalin pêrtêmênan bisè kêrasè amat sulit amè bahkan nyakitin, tapi adè suatu titik wayah pêrtêmênan kagak lagi bêmanpaat bagi êlu, bahkan bisè bêrbahayè. Wayah ntulah êlu bisè mèrad darinyè.


Jakarta kagak pêrnèh lêpas dari kêsan kêidupan nyang kêras, tapi Jakarta jugè masing punyè têmpat wisatè alam buat ngilangin pênêt nyang bisè êlu saba, loh. Têmpat ntu bêrnamè Taman Wisata Alam Mangrovê atau dikênal jugè sêbagè Hutan Mangrovê PIK (Pantai Indah Kapuk). Bêrlokasi di Jakarta Utara, têmpat êni adalah saranè pariwisatè alam sêkaligus saranè buat ngêmêrtahanin kêlêstarian pungsi mangrovê. Kawasan konsêrpasi êni amat dibutuhin di Jakarta, kota nyang tingkat polusinyè tinggi dan mulè ngalamin èrosi amè abrasi garis pantèi. Pêngunjung disuguhin pêmandangan utan mangrovê nyang boto, bahkan wayah sorè bisè ngêliat mataari têrbênêm jugè. Taman wisatè alam sêlêga 99,82 hèktar êni sêolah jadi pênyêjuk di antarè barisan gêdong-gêdong tinggi Jakarta.


Sebuah kamera minimal ntu terdiri atas kotak yang kedap cahaya (badan kamera), sistem lensa, shutter (pemantik potret), dan pemutar film. Sistem lensa ntu dipasang di lubang depan kotak, berupa sebuah lensa tunggal yang terbuat dari plastik atau kaca, atau sejumlah lensa yang tersusun dalam suatu silinder logam. Tingkat penghalangan cahaya dinyatakan dengan angka f atau bukaan relatifnye. Semakin rendah angka f  ntu, semakin besar pula bukaannye, atau semakin kecil tingkat penghalangannye. Bukaan ntu diatur oleh jendela diafragma. Tombol shutter atau pemantik potret dipasang di belakang lensa atau di antara lensa. Kebanyakan kamera SLR mempunyai mekanisme pengatur waktu yang memungkinkan mengubah-ubah lama bukaan shutter. Mekanisme pemutar film gulungan agar bagian-bagian film itu bergantian dapat disingkapkan pada objek.


Kalo dibilang tipe mah aye sebenernya cocok si buat tinggal di desa, alesannye karna aye tuh demen banget ama ketenangan. Kalo di Jakarta tuh kan pagi-pagi aja udeh macet kan blom lagi udaranye juga kaga enak buat dihirup. Kebeneran laki aye nih asalnye dari Kuningan, Jawa Barat kalo pulang kampung tuh rasanye girang banget. Ada kalanye aye ama suami tuh punya cita-cita buat tinggal di kampung pas tua. Nyang penting idup cukup kaga mesti mewah juga bersyukur banget. Kebeneran laki aye nih punya tanah di kampungnye, jadi kan enak kalo hari tua tuh dinikmatin di kampung aje karna suasanye juga tenang.


Bao Chunlai, lahir di Changsha padè 17 Pèbuari 1983. Lanang pêmilik margè Bao êni adalah salèh atu pêmaèn bulu tangkis têrkênal nyang dimilikin Cina. Bao Chunlai masup katêgori pêmaèn bulu tangkis nyang punyè tinggi di atas ratè-ratè, yakni 191 cm. Sêlaèn ntu, Bao Chunlai jugè gampang dikênalin karna diè sêlalu ngêgunèin lêngên kiri wayah bêrmaèn alias kidal. Bao Chunlai udèh ngêmênangin banyak pêrtandingan. Bao Chunlai nyang jugè tuman dipanggil Xiao Bao ngawalin karièrnyè sêbagè pêbulu tangkis junior. Karièrnyè langsung nanjak, bahkan Bao Chunlai bêrhasil ngunggulin pêringkat sèniornyè, Lin Dan. Sêudèh pènsiun dari duniè bulu tangkis, Bao Chunlai punyè karièr baru sêbagè présèntêr. Acarè nyang dipilihnyè adalah acarè sêputar pêtualangan.


Pas hamil anak pertama tuh sebenernya ada debat antara pengen bikin acara 7 bulanan apa 4 bulanan. Orang tua kan asalnye dari Jawa, jadi ngotot tuh bikin acara di 7 bulanan. Cuma aye mikir kalo 7 bulanan mah kaga wajib ye, nah nyang penting tuh bikin pengajian di umur kandungan 4 bulan karna pas itu pan bayi ditiupin roh. Jadi, maknanye tuh dari nyang cuma segumpal darah ama daging, sekarang udeh ada rohnya gitu. Ngadain 4 bulanan juga cuma ngaji tok, biar anaknye di doain supaya selamat ntar ampe lahir. Lagian pan dikeluarga tuh kaga pernah ngadain nyang namanya 7 bulanan, jadi kaga paham prosesnya juga begimana.


Hobinye orang entu macem-macem kan? Waktu Orlan kuliah dan tinggal bareng sama sobat-sobatnye, mereka semua hobinye bermacem-macem. Orlan entu hobinye olahraga basket, Jun demennye belajar ngelukis, Delvano hobinye masak, Darel hobinye maen musik dan kadang basket sama Orlan, Xavier hobinye nonton anime dan ngedaki gunung, Ken hobinye ngisengin orang-orang yang lagi lakuin hobinye dan nonton, Kai hobinye entu belajar dance, Lay hobinye ngajak jalan hewan piaraannye, dan Zay hobinye nyanyi. Kalo lagi hari-hari di akhir pekan, mereka sering lakuin hobinye masing-masing. Tapi kagak jarang juga mereka ikutin hobinye Xavier kalo lagi ade banyak waktu libur atau kagak ikutin hobinye Orlan maen bola basket.


Pas taon 2018 atau taon 2019, aye naek MRT bareng temen-temennye aye. Nah kite awalnye naek busway dulu buat sampe ke stasiun MRT-nye. Pas sampe di stasiun MRT-nye, kite pun seneng karena bentuknye bagus, bersih, rapi, dan keliatan kayak modern gitu deh. Terus kite pun ke loketnye buat beli tiket naek MRT. Abis dapet tiketnye, kite pun jalan ke tempat tap kartu tiket. Abis nge-tap, kite pun masuk dan pergi ke peron tempat tunggu MRT kite. Pas sampe, ternyate udeh banyak bener orang. Maklum deh, soalnye pas entu MRT masih jadi transportasi umum yang baru, jadinye banyak orang yang kepo dan mau nyobain, kayak aye dan temennye aye, hehe. Terus akhirnye MRT kite pun sampe. Pas MRT kite sampe, kite naik, dan seperti yang diduga, saking ramenye, kite kagak dapet tempat duduk. Terus akhirnye kite pun sampe di tempat tujuan kite dan kite pun turun, terus tap-out tiket kartunye deh. Nah entu die deskripsi terkait cara naek transportasi umum MRT.


Kalo elu lagi mau liburan bareng temen-temen, tapi bingung mau ngapain aje, mungkin elu bisa jadiin keliling kota sebagai salah satu kegiatan liburan bareng temen-temennye elu. Elu pade yang udeh terlalu sibuk, mungkin udeh lama bener kagak ngelilingin kota tempat tinggalnye elu. Apelagi misalnye ade temen elu yang ngerantau, jadinye udeh jarang pergi keliling kota bareng. nah pas lagi liburan dan semua temen elu udeh pade kumpul, elu bisa keliling kota sebagai kegiatan libur bareng mereka. Kegiatan elu bisa aje seru, soalnye mungkina de banyak tempat baru yang menarik di kota tempat elu tinggal. Kegiatan liburan bareng temen satu enih pun bisa dilakuin buat liburan yang singkat.


Suasane di bioskop emang kaga pernah bise digambarin, Kalo sekarangan eni, belom tentu bise menikmati film terbaru di layar lebar ampe nyium aroma khas dari parfum ruangan bioskop, sekarangan eni bioskop ude buka ame sejumlah peraturan yang wajib mematuhi protokol kesehatan, kalo kite ke bioskop di jakarta kite pasti bakalan neuin peraturan kaga boleh bawa makanan dari luar ame securitynye, terus di dalemnye kite juga bakalan liat meja nyang jualan tiket nyang jualan biasanye cewek cantik pake baju item, sebelah meja tiket kite bakalan liat nyang jualan makanan nyang bakalan bise kite makan didalem ruangan bioskopnye, toilet bioskop biasanye bersih ame wangi, jauh dari kesan kotor, soalnye selalu ade petugas nyang ngebersihin secare rutin


Kagak adè salèhnyè sêsêkali nginêp di hotèl mêwah sêbagè bêntuk aprèsiasi diri. Di Jalan Rancabentang Nomor 56—58, Ciumbuleuit, Bandung, adè sêbuah pênginêpan bêrnamè Padma Hotèl Bandung. Hotèl dêngan pêmandangan pêgunungan nyang boto bangêt êni adè 8 lantè. Lantè 1 adalah lantè atas, sêdêngkan lantè 8 adalah lantè dasar hotèl. Hargènyè bêmacêm-macêm mulè dari duè jutèan ampè limè jutèan pêr malêm. Pasilitas pangkèngnyè jangan diraguin, lêngkêp! Banyak aktipitas nyang bisè dicobè jugè kayak yoga, luncur gantung, titian tinggi, panahan, mancing, dan masing banyak lagi. Nyang paling ayè dêmên, pêrlêngkêpan mandinyè makè Sènsatia Botanicals. Kagak bakal nyêsêl nginêp di mari karna pêlayanan amè pasilitas nyang dikasih amat sêpadan amè hargènyè. Gidah pêsên dari karang sêbêlon pangkèngnyè pênuh!


Hari gini, banyak orang resep bener pengen jadi nyang namenye food blogger atawa foodies. Bukan cuman hobi, nyatenye jadi food blogger atawa foodies juga punye beberapa keuntungan lantaran jika di tekuni hal itu bisa menjadi sebuah profesi yang menguntungkan lho. Kita bisa makan gratis di beberapa restoran atau kafe mewah, terutama saat diundang acara kuliner bergengsi. Menjadi seorang foodies memungkinkan kita pergi ke beberapa tempat, baik di dalam maupun luar negeri. Kita bakal memiliki pembaca dan pengikut di Instagram lebih banyak dibanding "orang biasa". Selain diundang di beberapa acara kuliner, foodies sangat berpeluang luas diundang Dinas Pariwisata untuk mempromosikan kota atau negaranya melalui potensi kulinernya. Tentu saja, kita akan mendapat penghasilan tambahan .


Piso dapur ntu suka dipake buat motong bahan makanan macem bebuahan, sayuran, sampe bisa dipake buat motong daging. Tapinye, lantaran sering dipake piso dapur suka gampang muntul alias kaga tajem. Ude gitu, cara pakeknye nyang kagak bener bise bikin piso dapur mudah muntul. Kebiasaan orang nyang bise ngbuat piso dapur muntul ntu kagak ngeringin piso waktu nyimpennye. Piso dapur nyang kebuat dari baja tahan ame karat atawa karbon kudunye disimpen kalo ude keadaan nyang kering. Kalo piso dapur disimpennye di laci bareng ame peralatan laen, bakal cepet bikin piso bakal berubah jadi tumpul, soalnye piso kalo disimpennye bebarengan ame perabot dapur lainnye suke kegesek-gesek. Apanan ada caranye biar piso kaga muntul, caranye asah ame batang baja atawa gunain keramik, tapinye semue tergantung dari jenis pisaunye ntu diri. Kalo teknik ngasah pisonye bener, piso dapur bakalan kembali tajem ame kagak muntul dah.


Pas sekitar taon 2021, sekitar aye pas kuliah semester 6, aye ade pengalaman liburan berkesan. Nah jadinye, pas Jum’at aye udeh selesai ujian, aye belanja online buat kegiatan liburan nanti bareng adek-adek sepupunye aye. Aye beli perlengkapan bikin gelang Do It Yourself gitu loh. Kagak gelang doang sih, bisa aksesoris laennye, termasuk strap mask. Nah pas beberape hari kemudian, entu barang dateng. Adek-adek sepupunye aye pun dateng ke rumah aye. Kite pun mulai nempatin entu pernak-pernik biar bikinnye gampang. Setelah entu, baru deh kite bikin. Nah entu jadi liburan paling berkesannye aye di 2021 soalnye aye dan kedua sepupu kembar aye bikin sesuatu.


Musim ujan udeh dimulai, dan menurut BMKG curah ujan kadang suka gabisa diprediksi. Tiba-tiba aje ujan, udeh gabisa ditentuin lagi dah. Cuaca ujan paling enak ngegares ganyeman yang anget-anget. Salah satu gacoannye ganyeman yang digares orang-orang adalah pisang geprek atau biasa disebut juga pisang bakar. Buatnye gampang bener dah, bahan-bahannye juga gampang, cuma pisang uli, margarin, meses, keju parut, dan susu kentel manis. Ntu makanan udeh jadi solusi orang yang lagi kelaperan di cuaca dingin, walau bukan dicuaca dingin juga ntu ganyeman dicari orang-orang. Rasanye yang enak bikin kita gamau berenti ngegares. Pisang geprek atau pisang bakar udeh jadi andelannye atau gacoannye dari orang tua sampe anak-anak buat menu cemilan. Ganyeman ntu udeh solusinye banget dah buat iseng-iseng, atau pun pas sarapan.


Mengelola perusahaan yang mengalami kerugian jelas tantangan besar. Dalam kondisi ntu udeh pasti pilihannye hanya ada dua ya ntu melakukan perbaikan, atau pasrah dengan keadaan. Memang dalam mengelola bisnis yang udeh berada di titik merugi butuh skill dan pengalaman dari si pemilik bisnisnye. Inilah faktor yang nantinye bakalan menjadi penentu bagaimana strategi mereka agar keluar dari krisis. Nah, lantas bagaimane jika kondisi ntu menghampiri bisnis kite ketika kite kagak siap menghadapinye?Hambatan seperti ntu perlu dihindari oleh pelaku bisnis agar kagak berdampak buruk pada kelangsungan bisnis, terutama jika hambatan tersebut seperti keuangan yang memburuk. Jika suatu perusahaan mengalami keuangan yang memburuk dikhawatirkannye bakalannye membuat perusahaan tersebut mengalami kerugian besar. Kemudian jika sebuah perusahaan telah mengalami kerugian, tentu pihak pelaku bisnis harus mampu mengelola, dan mengembalikan kondisi keuangan perusahaan kembali membaik kembali.